text:
AMASOMO: 1. Lv 13, 1-2.45-46
Zab 102 (101), 2-3ab, 4-5, 6.13, 20-21
2. 1Kor 10, 31-11, 1
3. Mk 1, 40-45
1. Bakiristu bavandimwe, amasomo liturjiya yaduteguriye kuri iki cyumweru, arahurira ku gitekerezo kigira kiti “ukwemera kurakiza”.
Mu isomo ryo mu gitabo cy’Abalevi, baratubwira uko umuntu wafashwe n’indwara y’ibibembe yabagaho. Yagombaga kwambara imyenda y’ibishwangi, ntasokoze umusatsi we ndetse n’ubwanwa bwe akabupfuka. Aho ageze hose yagombaga kurangurura ijwi ati “uwahumanye!uwahumanye!” yagombaga kandi gutura wenyine akitarura abandi.
Bavandimwe, mbere y’ukuza kwa Yezu Kristu abantu bafataga umuntu wahuye n’ibyago runaka nk’uwahawe igihano n’Imana kubera ibibi yakoze. Babibonaga nk’ingaruka ziturutse ku buryo yabaniye Imana, kuko n’uwabaga atunganiwe bamubonaga nk’uwagororokeye Imana akaba ari igihembo cy’uko yayibaniye neza. Ibi twarushaho kubyumva dusomye igitabo cya Yobu, aho imwe mu nshuti za Yobu yitwa Elifazi imubwira yeruye, aho amariye guhura n’ibyago ati “ese hari umuziranenge wigeze urimbuka?”
Ku bw’inararibonye zose zo muri Israheli, umuziranenge ahorana umugisha w’Imana kuri iyi si, naho niba uwo bitaga intungane yibasiwe n’ibyago ni ukuvuga ko ubutungane bwe ari ntaho bushingiye ( Yob 4,7-9). Kuba uwafashwe n’ibibembe baramubonagamo uwahumanye, ni impamvu ikomeye ituma nawe ubwe abyitaho ngo atanduza abandi. Ni cyo gituma atagomba kubegera ndetse akagenda arangurura ijwi, yisabira guhabwa akato ngo hato atagira uwo ahumanya.
2. Aho Yezu Kristu aziye, ibintu byose byarahindutse. Ku muntu wese umwemera, ibintu byose biba bishya. Dore nawe wa mubembe wagombaga kwitaza abantu, agatura ukwe, akirinda ko hagira umuntu muzima umwegera, ahisemo kuza agana Yezu, amupfukama imbere, amwinginga agira , ati “ubishatse wankiza”. Uyu mubembe, abona muri Yezu igisubizo cy’uburwayi afite, amubonamo umukiza; afite ukwemera gukomeye kuko gutinyuka kumwegera byonyine, kandi ubundi yari akwiye kumwitaza kugirango atamwanduza, biragaragaza neza ko amubonamo igisubizo cy’ikibazo afite.
3. Uko abandi babona uwo mubembe ariko, ntabwo Yezu we ariko amubona; ntabwo amubona nk’uwahumanye, ugomba kwitazwa, ahubwo aramugirira impuhwe, ndetse aramukoraho agira ati “ndabishatse kira!” Nuko ako kanya ibibembe bimuvaho arakira. Aha twibuke ko Yezu atadukiza uburwayi bw’umubiri gusa, ashaka ko twagira ubuzima bwuzuye bwa roho n’ubw’umubiri, ariko cyane cyane ubuzima bw’iteka. Abantu benshi bo mu gihe cya Yezu si uko babyumvaga, nta n’ubwo babonaga muri Yezu Umukiza w’icyaha cy’isi, ahubwo bamubonagamo umuntu ufite ububasha kandi ushobora kubakiza ingoma y’agahotoro y’Abanyaroma, maze akaba ari we ubabera umwami uzatuma bagera kuri byinshi batavunitse! Iyo ni imwe mu mpamvu zituma uriya muntu umaze gukorerwa igitangaza atagomba kugenda abyamamaza. Yezu yaramwihanangirije amubwira ko agomba kujya kwiyereka umuherezagitambo, kandi agatura ibyo Musa yategetse abahumanuwe maze akaba ari byo bibera abandi icyemezo cy’uko yakize. Uwakijijwe ariko kwihanganira gutangaza iyo nkuru nziza byaramunaniye kandi birumvikana, ntabwo ibyiza amaze kubona yabyihererana.
None se bavandimwe, iyi vanjili twumvise idusigiye iki? Ndahamya ko atari ubwa mbere tuyumva, wenda si n’ubwa kabili cyangwa ubwa gatatu kuri bamwe! Ariko se, aho ntitwaba tuyumva gusa tukaba twabarirwa muri ba bandi bumva Ijambo ry’Imana nk’abumva amakuru? Ni byiza cyane ko twinjira mu buzima bwacu tukareba niba natwe ari nta bubembe dufite! Buri muntu namara kubona aho yabembye, yegere Yezu apfukame imbere ye, ndetse amusabe kumukiza. Ntitwirengagize ariko ko hari ushobora kugira uburwayi nk’ubwo cg se busumbye ubwo, ariko umwanzi akaba yamuhuma amaso kugira ngo atabubonamo ikibazo! Ingero ntabwo ziri kure: gutwarwa n’ibintu, kugira ingeso iyi n’iyi idacogora cg ngo ikire, kwiruka inyuma y’amafaranga nk’aho hari uwayadutumye, kwibona nk’intungane maze abandi akaba ari bo baba abanyamakosa, n’ibindi n’ibindi.
Imana ubwayo, niyo iduha kubona icyadufasha iyo tuyiboneye igihe. Nitubaho tutayibonera umwanya mu buzima bwacu, kwimenya no kumenya uburwayi bwacu bizaturushya, ndetse bizanatunanira! Hari igihe nakwibwira ko ndi muzima kandi narashize nkeneye umuti wa Yezu vuba na bwangu! Ndifuza ko kuri iki cyumweru buri wese ubishoboye yabona umwanya uhagije, akazirikana ku isengesho tuvuga buri cyumweru riranga ukwemera kwacu (Indangakwemera cg Credo). Nurangiza kuyizirikanaho, wibaze uti: ariko se koko ndemera? Kugira ngo ubone igisubizo bitakuvunnye, uterere akajisho ku ngeso bita imizi 7 y’ibyaha: Ukwikuza, Ubugugu, Ubusambanyi, Ishyari, Inda nini, Uburakari, Ubute (wareba agatabo kitwa “Isakramentu rya penetensiya” kanditswe n’abapadiri Jérôme MASINZO, Romain RURANGIRWA, na Edouard SINAYOBYE, pp52-54).
Tuzirikane ko isi ya none ikeneye abahamya b’Inkuru nziza kurusha uko ikeneye abayivuga mu magambo gusa badashyira mu bikorwa. Dusabe Yezu duhabwa kenshi mu Isakramentu ry’Ukaristiya, adufashe koko kumubera abahamya bamufasha kugeza ku bandi umukiro yatuzaniye.
Mugire icyumweru cyiza.
Diyakoni NGABONZIZA Noël


c: text/html

text:
Itandukaniro ry’ amafoto ya GIF, JPG, JPEG, PNG, TIFF na BMP
More in Softwares
- Itandukaniro ry’ amafoto ya GIF, JPG, JPEG, PNG, TIFF na BMP
- Waruziko wabona byose wakoreye kuri internet aho waba uri hose ?
- HP ProBook 11 EE G1 drivers free download
- VLC Media Player (64-bit) free download
- How to Edit PDF Files With Free Software
- Microsoft Office 2013 Free Download
- Free YouTube Videos Downloader
- Total Movie Converter v4.1.14 download for Windows 7/8/10
- Nokia Pc Suite Latest Version 7.1 Offline Installer Download Free
- Download Free Latest VLC Video Player Offline installer for Windows 64bit, 32Bit and Mac os
Abantu benshi bakunda kwibaza` itandukaniro ry’ amafoto ari mubwoko(FORMAT) butandukanye. Ikibazo usanga bibaza akenshi ni ukumenya format yakoreshwa ikaba nziza ndetse na format umuntu yahitamo gukoresha mugihe runaka bitewe n’ ibyo ari gukora ku mafoto. Reka tugerageze kubasobanurira mu buryo bworoshye uko umuntu ashobora kubitandukanya. Iyambere twababwira nuko buri format yose igira umwihariko mu mikorere. Ndacyeka ko ujya wibaza format nziza washyiramo amafoto yawe, cyangwa ukibaza ubwoko bw’ amafoto bworoshye gushyirwa kuri internet. Mubijyanye n’ iterambere ry’ ikoranabuhanga usanga kurubu ari ngombwa kumenya ibintu byinshi. Urugero niba uguze Camera ifotora neza, uba ugomba kumenya ubwoko bw’ amafoto ifotora ndetse n’ uburemere bwayo.
Birashoboka ko waba warigeze guhura n’ ikibazo cyo kutabasha kohereza ifoto ukoresheje e-mail bitewe nuko iyo foto yari nini cyane muburyo bw’uburemere. Cyangwa se umuntu akakoherereza ubutumwa burimo ifoto nini cyane bityo ugasanga biragoranye cyangwa bigatinda kugirango ubashe kuyireba yose uko yakabaye yafungutse. Ushobora kugerageza kugabanya ubunini bw’ ifoto ukoresheje porogaramu zitandukanye nka Picasa, Paint, Photoshop, n’ izindi.
BMP
Bitmap. Iyi format iri mu zambere zabanje gukoreshwa hambere. Kera wasangaga hafi y’ amafoto yose ari kuri mudasobwa yarabaga ari mubwoko bwa BMP. Kera abantu bagikoresha Windows XP, wasangaga porogaramu ya Paint nayo isaba umuntu ko akora Save y’ ifoto akayishyira mu bwoko bwa BMP. Nyuma byaje guhinduka aho abantu batangiye gukoresha Windows Vista, noneho Paint ikajya ibasaba gukora Save muri JPEG. Ikindi nuko BMP ariyo yagiye ishingirwaho mu kugirango hakorwe izindi format.
JPG, JPEG
(Joint Photographic Experts Group) Jpeg ikoreshwa mugihe hacyenewe amabara menshi kw’ ifoto. Iyi format yamenyekanye cyane ubwo havumburwaga za digital camera. Uzasanga Digital Camera nyinshi cyane zishyira amafoto muri format ya Jpeg. Impamvu yabyo nuko usanga abakora za digital camera bibanda cyane ku bwiza bw’ ifoto ndetse n’ umwanya muto w’ ububiko itwara.
GIF
(Graphics Interchange Format) niyo ikunze gukoreshwa mugihe umuntu ashaka kugaragaza ifoto ishushanyije, ifoto yanditseho amaambo, ifoto za cartoons, ndetse na za animations. Gif ishobora gukoresha amabara 256 cyangwa munsi yaho. Ikunze gukoreshwa kuri mbuga za internet kuko kureba amafoto yo murubu buryo atagorana kuyareba kuri internet. Amafoto ari animated nayo ahyirwa murubu buryo bwa GIF.
PNG
(Portable Networks Graphic) PNG iri muri formats nziza cyane umuntu ashobora gushyiramo amafoto, ariko byaje kugaragara ko hari browsers zimwe n’ izindi porogaramu zitandukanye. Ubu abantu bakunze gukoresha .pn nko mugihe bari gukora logo, ndetse na screenshots.
TIFF
( Tagged Image File Format) Iyi ntigikoreshwa cyane. Iheruka kuvugururwa mu myaka ya 1992, kurubu yaguzwe na Adobe. Ubu buryo bukunze gukoreshwa umuntu ari gukora scanning, faxing, word processing, n’ibindi. Kurubu ntigikoreshwa cyane kuko usanga JPEG ariyo ikunze gukoreshwa kuko igira amashusho meza ndetse amakoto yo muri JPEG agatwara umwanya muto mu bubiko.
habijean2020@yahoo.fr
- Mugihe ufite Operating system ebyiri cg nyinshi muri mudasobwa, ushobora guhagarika izo udashaka ko zigaragara
- Videwo, amafoto nibindi byo kuri facebook ushobora kubibika ukazongera kubibona bitakugoye. Reba uko wabikora
- Utuntu tw’ ubwenge ukwiriye kumenya kuri whatsapp
- The causes of Heating Issues to android smartphones and How to Avoid them
- Kudownloadinga biragutindira ? Bicyemure ukoresha izi porogaramu zituma binyaruka
- Menya itandukaniro hagati ya CD-R, CD-RW, DVD-R, DVD+R, na DVD-RW
- Useful Keyboard Shortcuts for Windows Computers
- What’s the Best Way to Back Up My Computer ?
- Ushobora kubona nimero za telefone ushaka kuri internet bitakugoye
- Guhora ucometse mudasobwa ku mashanyarazi haricyo bitwaye ?

robotstxt: allowed

filter: keep


text:
Umuhanzi Diamond Platnumz uzwiho kubyara abana benshi ku bagore batandukanye yatangaje umwana yumva azaha imitungo ye naramuka akuze ndetse anatangaza ko atifuza ko umwana we yazajya mu bintu by’umuziki.
Diamond Platnumz umhanzi ukunda kuvugwaho kuryamana n’abakobwa batandukanye ndetse benshi bakagenda banatangaza ko yabateye inda bafite abana be kuri ubu yamazer gutangaza umwana yumva azaha imitungo naramuka akuze.
Ubwo yabazwaga icyo yifuriza umukobwa we TIffah yazakora nakura, Diamond atajuyaje yahise avuga ko ari we yifuza ko yazacunga imitungo ye yose umunsi yakuze aho yagize ati: “Icyo nifuza ko umukobwa wanjye yazakora namara gukura ni ugucunga imitungo yanjye yose.”


text:
Na: Tom Ndahiro
Kuva mu mwaka w’1992, Perezida Juvenal Habyarimana abantu batangiye kumwita Ikinani. Iryo zina ryakomotse ku cyivugo yigeze kwivuga ari muri kongre ya MRND ko ari “Ikinani cyananiye abagome n’abagambanyi.”
Hari ikinyamakuru Imbaga cyabyamaganye. Soma iyi nyandiko: “Imvugo ‘Abagome n’abagambanyi’ mu mugambi wa jenoside” unasome n’iyi: “Habyarimana n’Abagome n’Abagambanyi mu mugambi wa jenoside”.
Cyakora si icyo kinyamakuru cyonyine cyumvise ko umukuru w’igihugu yari yagiciyemo ibice.
Sixbert Musangamfura wayoboraga ikinyamakuru ISIBO yabibonyemo ko Habyarimana yari atangiye kwiyamamaza. (…) Musangamfura ati: “Ikindi gitera kwibaza ni icyivugo umukuru w’igihugu yakoreye imbere y’abagize kongre ya Muvoma agaragaza ko mu banyarwanda harimo abagome n’abagambanyi ngo akaba yarabananiye, yanavuze kandi ko bagiye gukaza umurego kugira ngo ishyaka ryabo rizatsindire imyanya yose y’amatora …”[1]
Icyo kinyamakuru cyanditse kivuga ko abantu benshi bumvise ko perezida wa MRND “ari intwari ifite abanyarwanda b’abanzi yita abagome n’abagambanyi.” Ndetse ngo abo babibonye batyo bagira ubwoba ko Habyarimana azajya abavangura mu gihe cyose atarava ku buperezida bw’igihugu. “Bamwe bavuze ko abanyamashyaka amurwanya aribo bagome n’abagambanyi bakaba bagomba gufatwa nk’abagome n’abanzi bakicwa.”[2]
Ikinani Gashozantambara
Iyo cyivugo banacyise “GASHOZANTAMBARA”, ISIBO kikabaza kiti: “Ese abo bagome ni bande ra? Ese abo bagambanyi avugira ku mutsi w’iryinyo bo ni bande? (……) None ngo abatavuga rumwe nawe, abatari muri MRND ye ngo ni abagome, ngo ni abagambanyi!
Ngo icyo cyivugo cyabahishuriye byinshi harimo ni uko Perezida yari atakiri Perezida w’abanyarwanda bose mu gihe yiyemeza gukenyera akarwanya abo yise “abanzi n’abagambanyi” mbese abatavuga rumwe na MRND ye bose.
Icyo kinyamakuru cyaburiye abanyamashyaka atavuga rumwe na MRND n’akana kayo CDR, kuba maso. ISIBO iti: “Burya ngo Perezida wa MRND yaciraga amarenga INTERAHAMWE za MUVOMA ngo zikore akantu, zihigire hasi kubura hejuru abo Perezida wa MRND yise mu cyivugo cye “abagome n’abagambanyi”[3]
Icyo ISIBO n’abayibwiye icyo batekereza ku cyivugo bibagiwe, ni uko Habyarimana yaretse ku mugaragaro kuba perezida w’abanyarwanda muri Mata 1991 mu ijambo yavugiye muri Kongre ya MRND.
Ijambo abagome ryasobanuraga abatutsi, abagambanyi bakaba abahutu badakurikiza gahunda yo kwanga no guheza abatutsi.
Ikinyamakuru ISIBO cyakurikiyeho, cyashushanyije Cartoon/Caricature yerekana HABYARIMANA asukisha ikibindi cya MRND mu cya CDR, avuga aya magambo: “ Harimo ikinani kizahashya abagome ”!! Naho umurwanashyaka wa CDR washyize amano mu mazuru amusubiza muri aya magambo: “Abahutu se bazemera”?![4]
Icyo CDR yari yarashyiriweho ubundi ni icyo cyo “guhashya abagome” ariko bakagaragaza impungenge ko hari abahutu batazabyemera.
ISIBO hari amakuru yabonaga kandi harimo ukuri. Hari inkuru banditse ngo “Abanyakazu barashaka kumena amaraso” i Kibungo. Ko uwitwa HABYARIMANA Jean Baptiste wakoraga muri MINITRAPE, Liyetona BONANE na Bernard n’abandi ko bavugwaho ko bateguye umugambi wo kwica abatutsi n’abanyenduga ngo kuko ibibera muri MDR, PL na PSD…(p.17)
Abagombaga kwicwa bamwe ni abagome abandi ni abagambanyi ahandi icyo kinyamakuru kikibaza ngo niba ari byo ko “(……) NAHIMANA Ferdinand ashobora kuba ariwe wazanye igitekerezo cyo gushyiraho ishyaka rya CDR rimwe ry’abahutu bava muri MRND kugira ngo bahangane n’abatutsi.” (p.19)
Ibyo bikaba byari byo kuko Nahimana yari visi perezida wa Cercle des Republicain Progressiste (CRP) kandi koko akaba ari bo bagize icyo gitekerezo.
Ikinyamakuru ISIBO N° 50 cyo ku wa 13-20 Mata 1992 cyanditse gisaba abantu ngo “twiyibutse gato” icyo abantu biyibutsa ari “Interahamwe zaratahuwe”. (p.4-6) Uko gutahurwa ikinyamakuru cyanditse ngo: “Turasanga rero kariya gatsiko kiyitirira Interahamwe nako kazatuma ibintu bisubira i Rudubi. Ntabwo bazakomeza gutera abandi ngo babihorere! Bishobora kuzateza indi Revolisiyo hakaba izindi mpunzi nazo zikaza “bunyenzi”.
Umwanditsi w’iyi nkuru, yakoresheje imvugo “indi revolisiyo” byibutsa ubwicanyi bwatangiye mu mwaka w’1959.
Ushatse kumenya ibindi Isibo yanditse ku itegurwa rya jenoside reba: “Mu 1992 Habonetse Ibihanga by’Abantu mu Kiyaga, Interahamwe zitoza kwica”.
Byaba byiza unarebye: “Ba Nyirabayazana b’Ingengabitekerezo ya Jenoside” kuko biguha aho ibintu byavaga.
Ikibazo cya Biniga cyagejejwe kuri Habyarimana
Muri icyo kinyamakuru No 50 kandi bashyizemo ibaruwa yo kuwa 7 Mata 1992 abanya Gikongoro bandikiye Perezida Habyarimana (p.13-14)
Mubyo babwiye Ikinani ni kibazo cya Damien Biniga, bari bamaze kugira superefe: “Dufite impungenge ko BINIGA yazateza urugomo ku Gikongoro, ibyo bikagaragazwa n’amagambo yagiye yivugira ubwe muri za mitingi ko azaniga abaturage; none koko dore mumuhaye umwanya wo kuzuza uwo mugambi we, ibyo bikaba byaratumye batangira kumwishisha no kugabanya icyizere bari bamufitiye.”
Babwiye Habyarimana ko bamaze kumenya ko mu nama ya “bamwe bamaze gutorwa muri MRND ba Perefegitura ya Gikongoro yabereye ku Munini, hafashwe icyemezo giteye ubwoba cyo gushinga umutwe w’inkoramaraso, arizo Interahamwe za MRND muri Superefegitura ya MUNINI.” Abavuzwe bamwe ni Silas Mucumankiko ukumoka i Kinyamakara akaba yari n’umuyobozi wa TABARWANDA; Gaudence MUKAKABEGO (Kinyamakara), akaba no muri Komite nyobozi ya MRND akaba yaranabaye depite, Charles NYILIDANDI wari Burugumesitiri wa Komini Mubuga, Justin RUSANGANWA (NSHILI), wari umukozi muri MINAGRI; Thomas RUSHEMEZA (NSHILI) wari Umunyamabanga mukuru muri MIJEUMA, Daniel MBANGURA (MUDASOMWA) akaba yari Minisitiri (MINEPRISEC) na MUNYEMANA Justin wari umujyanama muri Perezidansi ya Repubulika
Bakomeje basobanura ko bazi ibikorwa byategurwaga n’interahamwe muri ako gace ku isonga hari BINIGA wari wagizwe Superefe wa Superefegitura MUNINI. Ngo kuza kwe byagombaga gusubiza ako karere “mu rwobo rw’umwiryane abaturage b’ako karere”.
Kandi ko amahano azakora ngo “ntibizitwe ko bitunguranye, cyangwa ngo byitirirwe amashyaka atavuga rumwe na MRND”. Ishyano ryaraguye, mu 1994 BINIGA ahinduka binigimpinja.
Izi nyandiko ku buhamya bw’amateka ni izigamije kwerekana ukuri kw’ibyabaye no gufasha abatazi ibyabaye kubera ko batari bavuka cyangwa bari bato cyane jenoside itegurwa. Abanyarwanda bato nibo bafite uruhare rw’ibanze mu gukumira icyo cyaha, no kubageza ku ntego ya “NTIBIKABE” cyangwa “NEVER AGAIN”.
Kugirango umenye Imvo n’imvano ya jenoside yabereye mu Rwanda, kurikira Umuhamya w’Amateka (Témoin de l’histoire) ku kuri blog: https://umuvugizi.wordpress.com/
[1]MUSANGAMFURA Sixbert, ‘HABYARIMANA YATANGIYE KWIYAMAMAZA’ ISIBO N° 51 du 21 au 28 avril 1992 (p. 2)
[2] Ibidem pp.3-4
[3] Ibid p.4
[4] ISIBO N° 52 du 29 avril au 6 mai 1992 p.1


text:
Ni ibirori byahuriranye no kwizihiza isabukuru y’imyaka 100 y’ubusaseridoti muri iyi Arikidiyosezi byabereye muri Stade Amahoro i Remera, ahari hateraniye imbaga y’abantu babarirwa mu bihumbi 20 bari baje kwizihiza uwo munsi.
Umushumba mukuru wa Diyoseze ya Butare akaba na Perezida w’Inama y’Abepesikopi mu Rwanda, Musenyeri Philippe Rukamba, yavuze ko Ntihinyurwa yabaye umuntu ufite ukwemera gukomeye, ubunyangamugayo, urukundo n’ubugwaneza.
Yavuze ko Ntihinyurwa yagiye agirirwa icyizere n’abamukuriye bakamushinga imirimo ikomeye kuko yahoranye umwihariko wo kumenya kwita ku byo ashinzwe. Ashimirwa kuba yarakoze uko ashoboye ngo atarumanza ubushyo bw’Imana.
Yagize ati “Musenyeri ni we gishyitsi kitayega muri Kiliziya gatolika mu Rwanda, icyo twamwigiraho ni uko ari umugabo w’isengesho no gucisha make ufite ukwemera gukomeye no kwiringira Imana. Kimwe n’abandi Banyarwanda yanyuze mu bihe bikomeye bya Jenoside yakorewe Abatutsi ariko afatanya n’abandi kugira ngo kiliziya yongere yubure amaso kandi ifatanye n’abandi mu kubaka u Rwanda.”
Ubutwari bwe n’umurava kandi byahamijwe n’abo mu muryango we bavuze ko kuva na kera arangwa n’ubunyangamugayo, ubupfura, kutagira inda nini, kwakira neza abamugana, akaba anashoboye ibyo kwigisha abantu.
Ati “Nyiricyubahiro Ntihinyurwa ntiyigeze aba umunywi cyangwa umushotoranyi, ahorana ineza, tumushimira imirimo yakoreye Imana yo kuragira imbaga yaragijwe.”
Musenyeri Ntihinyurwa avuga ko Imana ari yo yamushoboje kumara imyaka 75 ku isi na 36 amaze ari umwepesikopi muri Kiliziya Gatolika, gusa akavuga ko ashimira n’abandi bamuyoboye mu nzira y’umukiro.
Ati “Ubuzima bwanjye bwose mbukesha Imana, niyo murezi wanjye, niyo muvuzi wanjye, yampaye byose kugira ngo nkure byose niyo mbikesha kuko iyo itahaba simba narabayeho, niyo yampaye gutera intambwe ngana ubuzima bwiza. Imana yifashishije abantu kugira ngo nshobore gukura, kugira ngo mbe umukirisitu, byose mbikesha Imana yakoresheje abantu bayo ikabinshoboza.”
Yavuze ko Imana yamushakashatse akiri muto ku buryo ku myaka icyenda ari bwo yatangiye kwiyumvamo umuhamagaro wo kuyikorera no kuyikurikira.
Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage, Mukabaramba Alvera, yavuze ko bashimira uruhare rwa Kiliziya Gatolika mu kubaka u Rwanda.
Ati “ Ubufatanye bwa Kiliziya atolika na Leta y’u Rwanda bimaze gutera intambwe harimo kubanisha Abanyarwanda binyuze mu butumwa butangwa mu ivanjiri, hari ukwita ku batishoboye binyuze mu miryango itandukanye irimo Cartas n’indi y’abihayimana, gufasha urubyiruko, gutanga amahugurwa n’ibindi.”
Yavuze ko iyo abaturage bumva neza ijambo ry’Imana batarushya abayobozi mu miyoborere mu nzego za Leta.
Incamake ku buzima bwa Musenyeri Ntihinyurwa
Musenyeri Ntihinyurwa yavukiye i Kibeho tariki ya 25 Nzeri 1942, ahiga amashuri abanza, akomereza mu iseminari nto ya Kabgayi ayirangiriza i Kansi. Iseminari nkuru yayize i Nyakibanda ahabwa ubusaseridoti kuwa 11 Nyakanga 1971.
Nyuma yohereje kwiga muri Kaminuza mu Bubiligi (i Louvain-la-Neuve) ahavana impamyabumenyi ihanitse muri Tewolojiya, ishami rya Misiyoloji [ibijyanye n’ubutumwa]. Akiva i Burayi mu 1975 yahise aba igisonga cya Nyiricyubahiro Musenyeri Yohani Batisita Gahamanyi wari Umushumba wa Diyosezi ya Butare amaze imyaka ine gusa ari Padiri.
Mu nyandiko y’ubuhamya n’ubutumwa bwa Musenyeri Filipo Rukamba, Umwepisikopi wa Butare akaba na Perezida w’Inama y’Abepisikopi mu Rwanda, ku isabukuru ya Musenyeri Ntihinyurwa, avuga ko yabaye umuyobozi wa Seminari Ntoya ya Karubanda, ahabwa ubutumwa bwo kuba hafi y’Umuryango wa Benebikira igihe wari mu ngorane.
Musenyeri Rukamba umaze imyaka 49 aziranye na Musenyeri Ntihinyurwa, akomeza avuga ko yanabaye umuyobozi wungirije wa Seminari Propedeutique y’i Rutongo akarangiza neza imirimo yari ashinzwe bigatuma atorerwa kuba umwepisikopi wa Diyosezi nshya ya Cyangugu ku wa 14 Ugushyingo 1981 agahabwa Ubwepisikopi ku ya 24 Mutarama 1982.
Yamaze imyaka 16 ari umushumba w’iyo diyosezi, aho yasuye amaparuwasi, agashinga amashya, kandi agakorana imbaraga umurimo w’ikenurabushyo muri iyo diyosezi, atangiza na Seminari nto y’i Cyangugu. Ku itariki 9 Werurwe 1996 niho yagizwe Arikiyepisikopi wa Kigali akaba ubu ahamaze imyaka 21. Musenyeri Ntihinyurwa amaze imyaka 36 kuri uwo murimo.
Amafoto: Moses Niyonzima


text:
Inka zigera kuri 29 nizo zituwe n’abaturage bo mu Karere ka Kirehe, mu mirenge ya Gatore na Gahara bashimira President wa Republika, washyizeho gahunda ya gira inka munyarwanda. Abo baturage bituye bagenzi babo, babasabye ko bazifata neza bityo bakikura mu bukene kandi bagateza imbere igihugu cyabo. Umuyobozi w’akarere ka Kirehe Bwana MURAYIRE Protais, yashimiye abaturage bo muri iyi mirenge imbaraga bagaragaza mukwiteza imbere, abasabako umuco mwiza wo kwitura wazakomeza kubaranga. Naho umuhuzabikorwa w’umushinga ugamije guteza imbere ubuhinzi n’ubworozi bwa kijyambere[ PAPSTA] Bwana GASASIRA Jeanvier, yavuze ko izi nka bahabwa zaba ishingiro ryo kurandura ubukene burundu. Tubabwire ko izi nka zituwe, zatanzwe na PAPSTA mu 2007-2008 hagamijwe gufasha abatishoboye kwikura mubukene, iterambere rikagera kuri bose.
Pegy MUKANEZA


text:
Na: Tom Ndahiro
Vuba aha umunyamakuru wa BBC- Gahuzamiryango yabajije Padiri Thomas Nahimana niba akiri padiri ndetse niba agisoma misa. Ibyo yabimubajije umunsi uwo mupadiri na bagenzi be 8 batangaza ko bashinze ishyaka i Paris-France.
Padiri Nahimana yamushubije n’umwirato mwinshi ko akiri umupadiri agira ati: “Ariko ibyo ni mwe mubivuga gusa, na papa w’i Roma ni umukuru w’igihugu. Uvuga ko abapadiri badakora politiki yagomba kubisobanura neza, ahubwo ubwo wazabibaza abayobozi ba kiliziya.Sinshatse kuvuga ko bitagira amategeko abigenga, ayo mategeko ariho kandi nanjye ndayazi. Nkubwiye ko ndi umupadiri kugeza uyu munsi, nibihinduka nzakubwira”.
Padiri Nahimana yamaze kwiyumva yabaye nka Papa uyobora Vatikani, uretse we kuba akiri Padiri cyangwa Papa Nahimana I (wa mbere) yumva we ayobora u Rwanda aruyoborera muri diyoseze ya Le Havre aho yasabiwe kuba (niba akihaba) na Musenyeri Jean Damascene Bimenyimana.
Gutangiza ishyaka kwa Papa/Perezida/Padiri (P3) Thomas Nahimana rishingiye kuri Parmehutu byaje nyuma yo kugaragariza agasuzuguro Myr. J.D Bimenyimana. Icyatumye uyu Bimenyimana abyihanganira ni urujijo.
Ku itariki ya 16 Gicurasi 2012, Myr Bimenyimana yandikiye P3 Thomas Nahimana ibaruwa yo “Kwihanangiriza”kubera ibikorwa bye kuri Le prophete. Iyo baruwa ifite Réf: EV.Cya/189/2012, yanamenyeshejwe Musenyeri Jean-Luc Brunin wa Diyosezi ya Le Havre. Muri iyo baruwa kandi Myr. Bimenyimana yanibukije ko ibi yari yarabimenyesheje n’uwahoze ayobora diyoseze ya Le Havre Myr Michel Guyard mu ibaruwa yo ku itariki 9 Werurwe 2011.
Ibyo byabaye nko gukoza agati mu ntozi, P3 Thomas Nahimana yanjama Umwepiskopi wa Cyangugu, anamugabiza rubanda. Kuba Myr. Bimenyimana yarabyoroheje bitera kwibaza.
P3 Nahimana yashyize inyandiko ku urubuga rw’urwango asangiye na mugenzi we Padiri Fortunatus Rudakemwa ifite umutwe “NDAGISHA INAMA ABIHAYIMANA N’ABALAYIKI: Iyi baruwa Mgr BIMENYIMANA yanyandikiye, mwe murayibona mute?”
Uretse ibyo gushyira iby’umuyobozi we ku karubanda, P3 Thomas Nahimana yasabye rubanda gucira urubanza Musenyeri Bimenyimana. P3 yari yabanje kurumucira mbere yo kumushumuriza abambari be: ‘Tuvuge se ko Mgr Bimenyima afite uburenganzira bwo guhatira umupadiri wa Diyosezi ayobora n’Abanyarwanda muri rusange kumvira no kuyoboka buhumyi ubutegetsi bwa FPR-Inkotanyi butihanganira kunengwa ? None se ubu muri iyi mikorere ya Musenyeri Bimenyimana, nta gutandukira kurimo? Ubu se umuntu yasubiza iki umuyobozi mu by’iyobokamana ukora nka Mgr Bimenyimana, usa n’uwiyemeje kuba igikoresho cy’ubutegetsi, mu gusiribanga uburenganzira bw’abanyagihugu? Ko njye ari uko mbibona , mwe murabibona mute?”
Umupadiri uvuga atya nta buryo atagera aho yiyumvamo ububasha nk’ubwa Papa uri i Vatikani.
Muri iyo baruwa Myr. Bimenyimana yandikiye P3 Thomas Nahimana, hari ibyo yamwibukije: “Ndakwibutsa ko amasezerano yasinywe n’Umushumba wa Diyosezi ya Le Havre nanjye ubwanjye, agena ubutumwa bwa gisaserdoti ukora muri diyosezi ya Le Havre azarangira ku italiki ya 31/8/2012.”
Ku itariki ya 6 Kanama 2012, P3 Thomas Nahimana yanyujije ibitekerezo bye mu rubuga rwe anabinyuza muri Radiyo Ijwi rya Rubanda yikoma umwepiskopi wa Cyangugu.
Umunyamakuru w’iyo Radiyo (ashobora kuba ari na P3 Thomas Nahimana ubwe waba warabiteguye) ati: “Musenyeri Bimenyimana we se afite koko uburenganzira bwo kubuza abapadiri ayobora kwandika ibyo batekereza? Ubu se Musenyeri uko azi u Rwanda rumeze ubu, araha Padiri Tomasi Nahimana itegeko ryo guhita ataha mu Rwanda agamije iki? Ese uriya musenyeri we ni muzima? Azunguka iki se Padiri Tomasi nataha Inkotanyi zikamwivugana? Amakotanyi yo kwubaka Hoteli abe ariyo atuma ashyira Padiri Tomasi ku gitutu ngo natahe i Cyangugu agira ngo Inkotanyi zimuce agatwe?” Muri make ni uko Musenyeri Bimenyimana bamwise umurwayi w’indembe.
Ibi unabisanga ku rubuga rw’izindi mpuzamugambi na P3 Thomas Nahimana aho bandika ngo: “Rwanda : Padiri NAHIMANA Thomas yanze kuba IKIRAGI imbere y’akarengane gakorerwa abanyarwanda !”
Kuvuga ko ishyaka “Ishema” ryibarutswe n’umupadiri wa diyoseze ya Cyangugu ari Hutu-Power yashinze ibirindiro i Paris, si amakabyankuru.
Iyo Radiyo Ijwi Rya Rubanda nayo inkomoko yayo ni umujenosideri Gitera J. Habyarimana n’ikinyamakuru cye cyitiranwa n’iyo radiyo y’abahezanguni uretse ko cyo cyitwaga “Ijwi rya Rubanda Rugufi”. Sixbert Musanganfura asobanura cyane ubugome bwa Gitera n’iryo jwi rye muri memoire ye yo mu 1987.
Radiyo “Ijwi rya Rubanda” nyirizina ariko ni RTLM kuko yo yanakuyeho “rugufi”. Ibyo byavuzwe kuli RTLM na Valerie BEMERIKI ku itariki ya 17 Gicurasi 1994. Biri muri iyi nyandiko iri muri archives za ICTR/TPIR.


text:
Kayitankore Ndjoli uzwi nka Kanyombya yabatijwe na Bishop Mugisha Gerald ukuriye itorero Kanyombya yabatirijwemo ari ryo Rehoboth Pentecostal church rikorera i Gikondo. Bishop Mugisha Gerald yabwiye Inyarwanda ko Kanyombya yahindutse, akaba afite ubuhamya bwiza nk’umuntu wakiriye agakiza akizera Yesu Kristo nk'Umwami n'Umukiza we.
Kanyombya avuga ku kubatizwa kwe niba ari ukuri cyangwa niba ari ikinamico nk'uko bamwe babiketse, yagize ati: "Ni ukubera ko numvise ko ngomba kubatizwa mu mazi magari bitari bya bindi byo kubatizwa bya nyirarureshwa.” Kanyombya yashishikarije abandi bahanzi nyarwanda yaba abakina filime ndetse n’abakora umuziki kubatizwa mu mazi menshi.
Yakomoje kuri filime agiye gukina ari Yesu
Kanyombya wahoze asengera muri Kiliziya Gatolika ariko ubu akaba abarizwa mu itorero ry’abarokore rya Rehoboth Pentecostal churc, avuga ko nyuma yo kwakira agakiza, hari abapasiteri batandukanye bamusabye ko yakina filime agakina ari Yesu. Nkuko tubikesha Kigali Today, Kanyombya avuga ko nubwo yakiriye agakiza, bidakuraho gukomeza gukina filime no gusetsa abantu. Yagize ati:
Akazi k’umuntu aragakora kuko kaba kareba imbaga nyinshi ariko rero ni ukuvuga ngo ntabwo wareka akazi ko gukina filime, ngo ureke akazi ko gukora ibintu byo gusetsa tuvuge nko gukora ikinamico n’ibiki, ni ukuvuga ngo biratandukanye. Roles (ibyo akina muri filime) ntaho zihuriye no kwemera Yesu no kwemera Imana. Role ni role nyine. Iyo role rero ntaho bihuriye no kwemera Imana.
Kanyombya wasezeranye n'umugore we imbere y’amategeko mu Kwakira 2012 bagakora ubukwe bwatangariwe cyane dore ko bwarimo udushya twinshi, avuga ko nyuma yo kwakira agakiza,kuri ubu yiteguye gusezerana imbere y’Imana, ibintu ateganya gukora mwaka utaha wa 2018. Yagize ati:
Nabyo rero bigomba imyiteguro miremire (gusezerana imbere y'Imana), ugomba kwitegura neza, ukabanza ukagira amafaranga. Ukabanza ukareba ko abashyitsi b’imena ushobora kubabona atari abari bo bose. Ariko ukareba ko ushobora kureba ko wategura ibyo byose. Ni imyiteguro miremire ndumva muri 2018 ari bwo naba narabirangije.
Kanyombya abatizwa mu mazi menshi na Bishop Mugisha Gerald
REBA HANO UKO BYARI BIMEZE MU BUKWE BWA KANYOMBYA


text:
Akarere ka Musanze kibutse urubyiruko rwo mu cyari Perefegitura ya Ruhengeri rwishwe muri Jenoside yakorewe Abatutsi mu 1994, kuri iki Cyumweru tariki ya 14 Gicurasi 2017.
Umuyobozi w’Intara y’Amajyaruguru, Musabyimana Jean Claude, yabwiye urubyiruko ko Jenoside yateguwe n’ubutegetsi bwariho ariko ishyirwa mu bikorwa ku mbaraga ahanini zatanzwe n’urubyiruko.
Musabyimana yasabye urubyiruko kutagwa mu mutego wo gushukwa nk’uko byagendekeye urubyiruko rwo mu gihe cya Jenoside yakorewe Abatutsi.
Ati “Rubyiruko turabasaba kwirinda gushukwa n’ubusa cyangwa se kubeshywabeshywa; ntihazagire n’umwe muri mwe ugambanira igihugu, ntihakagire urebera cyangwa ngo hagire uwumva ugambana ngo aceceke cyangwa ngo hagire uwagira uwo ashukisha kwifatanya na we kuko kubikora kwaba ari ugusenya ibyo twagezeho. Mwirinde kwijandika mu kibi icyo ari cyo cyose ahubwo mushishikarire kubyaza umusaruro amahirwe yashyiriweho urubyiruko hagamijwe kurufasha kuva mu bwigunge ndetse no kwiteza imbere.”
Mu buhamya bwatanzwe, urubyiruko rwanenzwe kuba rwaragendeye mu kigare maze rwica Abatutsi rwubahiriza amabwiriza rwahabwaga n’abantu bakuru.
Nimukuze Devotha, uvuga ko yarokowe n’ingabo zari RPA mu cyari komini Gatonde (Ubu ni mu Karere ka Gakenke), agira ati “Nk’Abatutsi bahigwaga mu bibi byose twakorewe urubyiruko ni rwo rwari mu b’imbere babikoze; nk’abo bana baturindaga ngo hatagira uca mu rihumye abicanyi bari abana batoya, bakirwa badutuka ngo turi inyenzi, inzoka n’ibindi bitutsi byinshi kandi ubwo uwagerageza gucika ubo bana ni bo bahitaga bamwica.”
Nyiraneza Justine, wari ufite imyaka 15 mu gihe cya Jenoside, akaba by’umwihariko yararokokeye ku Mugezi wa Mukungwa uhuza Uturere twa Musanze, Gakenke, Nyabihu na Muhanga agira ati “Aho twabaga twihishe wasangaga urubyiruko ari rwo ruza kutuvumbura; rwirirwaga rutwirukansa ku misozi kubera ko ari rwo rwari rufite imbaraga nyinshi, wabaga wihishe umwana muto mungana yakugeraho agahuruza ubundi bakakwica.”
Biyemeje kugaragaza ‘itandukaniro’
Urubyiruko ruvuga ko rutazakora ibibi nk’ibyakozwe na bakuru barwo mu gihe cya Jenoside yakorewe Abatutsi.
Sezerano Bertille, wiga mu ishuri rya ‘Wisdom’ riri mu Mujyi wa Musanze, agira ati “Uruhare rwa bakuru bacu muri Jenoside yakorewe Abatutsi rwadusigiye isomo rikomeye; ntituzemerera uwo ari we wese kudukoresha mu nyungu ze bwite.”
Kwibuka urubyiruko rwazize Jenoside yakorewe Abatutsi bitegurwa na Minisiteri y’Urubyiruko n’Ikoranabuhanga mu Isakazabumenyi(MYICT).


text:
Kuri icyi cyumweru dusoje, taliki ya 20/04/2015, abitabiriye igitaramo kuri paruwasi ya Evangelical Restoration Church Nyacyonga, mu karere ka Gasabo, umurenge wa Jabana, batahanye ubutumwa bukomeye bwibutsa abataboneye mu mitima kwiboneza kuko hari igihe kizagera ntibabe bagifite uburyo. Iki gitaramo cyateguwe na Goshen family, intego yacyo ikaba yagira iti “Ngwino uhindurirwe gusa na Yesu Krsito”.
Ahagana mu masaha ya moya z’umugoroba ubwo iki gitaramo cyari cyegereje kugera ku musozo, Umwuka w’Imana yamanukiye kuri umwe mu bari aho, uririmba muri Blessing Choir yari yaturutse I Kabuye, maze Atanga ubutumwa bukomeye butuma buri wese wari uhari asubiza amaso inyuma yitekerezaho, akareba niba ameze nk’uko Imana ishaka.
Bumwe muri ubwo butumwa bwari ubuvuga ko bakwiye kuba maso kuko ngo hari abazaza babvuga ko batumwe n’Uwiteka nyamara babeshya, bagamije kuyobya bityo ngo ni basenge kandi bafatanyirize hamwe umurimo (w’Imana). Babwiwe kandi ko abadafite umutima umeze nk’uwo Imana ishaka bakwiye kwisuzuma bakihana hakiri kare kuko hari igihe cyazagera bakaba batagifite uburyo. Si ibi gusa, ahubwo banabwiwe ko banahawe imbaraga nshya, impano nshya, n’ibindi. Ngo ntibakisuzugure kuko umurimo ari mugari. Ikindi ngo Uwiteka hari abo aje gukoza isoni, ndetse ngo hari n’amagambo aje gucecekesha.
Umuyobozi wa Goshen family singers yateguye iki gitaramo, TWIZEYIMANA Elia, abajijwe icyo bungukiye mu ubu butumwa bwahatangiwe, yabwiye UBUGINGO.com, ko icyo bakuyemo ari impuguro, kurushaho gusenga cyane kuko ibibarwanya ari byinshi kugira ngo babone uko babasha kubicamo neza.
Umuhanzi Nsengiyuma Jean Torero nawe yishimiwe na benshi mu ndirimbo ye ’NTAWUSENGA AKINA’
Umuhanzikazi Ange Kelly Ntirushwamaboko (AKA: Mama music) mu ndirimbo ye y’ikizulu abenshi barahagurutse bafatanya nawe guhimbaza Imana
Umuhanzi Niyitegeka Eric Bob usanzwe asengera kuri iri torero nawe yishimiwe na benshi ndetse anaririmba LIVE
Usibye abo tumaze kuvuga haruguru, abandi bahanzi baririmbye muri iki gitaramo Ngabo Eloge Bright uvukana n’umuhanzi Peniel nawe tumenyereye mu kuririmba indirimbo zihimbaza Imana, n’amakorali/amatsinda nka Goshen Family singers, zibarizwa kuri iri torero ndetse na Blessing Choir yari yaturutse i Kabuye, ndetse Batatu Job wari yaturutse kuri Evangelical Restoration ya Byumba.


text:
"Mwese abarushye n’abaremerewe, nimuze munsange ndabaruhura" - Matayo 11:28
Urugendo rugana ubwami bw’ijuru ni rurerure cyane, harimo ibirushya byinshi,. Ku buryo bamwe bibibaza niba bazagerayo ariko igisubizo Yesu Kristo atanga ni kimwe "Munsange ndabaruhura". Nta hantu na hamwe Yesu yavuze ngo kora kino cyangwa ntukore iki kugira ngo uhabwe imbaraga zo gukomeza urugendo ahubwo we agusaba ko wamwegera.
Nusanga Yesu azakubera ibyiringiro kandi azagushoboza kubona ibyo wifuza, azaguha imbaraga zo kunesha icyaha maze utangire kumva indirimbo nshya zuzuye umutima wawe. Niba rero ushaka kunesha icyaha, nta bundi buryo keretse gusanga Yesu.
Yesu Kristo yemera ko ari we fatizo n’ ishingiro rya byose. Tekereza nawe ukuntu yemeye kwireherezaho abantu bose akavuga ngo tumusange, iyo wemeye ukamusanga bihindura ibyari byaranze guhinduka. Mwegurire byose kugira ngo uruhuke kandi ubashe kugira ubuzima bwuzuye. Bibiliya iravuga ngo "Kandi mwuzuriye muri we, ari we mutwe w’ ubutware bwose n’ ubushobozi bwose" - Abakolosayi 2:10. Muri we niho uzakura ubushobozi bwo gukomeza urugendo rw’agakiza.
Yesu yemera kubana nawe akaguha ikiruhuko kandi akanagukomeza kugira ngo ushobore gukomera muri ur’urugendo. Yesu ntabwo ashaka ko ubaho mu buzima bw’ubupfu kandi agufitiye ubuzima. Ahubwo ashaka ko uhora uharanira kuba mu buzima bushaka Imana kandi ukikomereza muri we iminsi yose kuko atajya akurambirwa.


text:
Abakozi b’Imana batandukanye batanze ubutumwa butandukanye ku bijyanye n’intego umukirisitu uri mu rugendo rugana mu ijuru akwiye kwiha mu mwaka wa 2018.
Umukirisito nyawe akwiye kugira intego mu bikorwa bye bya buri munsi bijyanye no kwizera kwe,byaba byiza uko umwaka utangiye agiye yiha intego atumbiriye zizamufasha kuba umukristo mwiza.
Muri izi mpera z’umwaka wa 2017 abakozi b’Imana banyuranye bavuze ku ntego nyayo umukristo akwiye kugira mu mwaka wa 2018.
Apotre (Intumwa) Dr Paul Gitwaza mu ijambo yagejeje ku bitabiriye amasengesho yo gusoza 2017 no gutangira 2018 yabaye mu ijoro ryo kuwa 31Ukuboza 2017 rishyira 01 Mutarama 2018, yabwiye abakirisitu ko bakwiye kwinjira muri 2018 bafite ibyiringiro byo kugirirwa neza n’Imana kandi bakagira kwizera ko Imana igiye kubatura imitwaro yose ibavuna.
Yakomeje avuga ko muri 2018, abakirisito bakwiye kugira kwizera ko Imana igiye kubamara ubukene kandi ikabaha ubwenge bwo gukora ibitunganye.
Pasiteri Emma Ntambara, umuyobozi w’Itorero ry’Urufatiro rwa Kirisito yavuze ko umukirisito wo mu mwaka wa 2018 akwiye kwiga Bibiliya asenga cyane kugirango yirinde imyuka iyobya.
Yagize ati:”Umukirisito wo mu mwaka wa 2018 akwiye kurushaho gusoma Bibiliya kandi akongera ibihe byo gusenga kuko imyuka iyobya abantu b’Imana yabaye myinshi.”
Mu giterane cyo gusoza umwaka wa 2017 no gutangira umwaka mushya wa 2018 cyabereye muri Hoteli Dove, Umunyamabanga mukuru w’itorero rya Pantekote mu Rwanda (ADEPR) Pasiteri Viateur Ruzibiza mu ijambo ry’Imana yahavugiye we yibukije abakiristo ko bakwiye kongera kuba intwari muri uyu mwaka.
Aho yagize ati: “Abakiristo bakwiye kongera kuba intwari,agahinda k’Imana ni ukubura abantu baba intwari kuko umwami akeneye abakirisito bazima kandi bafite inyigisho nzima.”
Impuguke mu bya Tewolojiya akaba n’umuvugabutumwa Ntibayizi Samuel na we yatangarije ikinyamakuru Ibyishimo ko muri 2018, umukirisito akwiye gukunda Imana agasabana na yo.
Ati :”Intego ya mbere umuntu akwiye kugira ni ugukunda Imana no gusabana na yo ayisenga (intangiriro1 :26). Ni iki Imana yaremeye umuntu? Ni ukuyisingiza, kuyiha icyubahiro no kuyinezerwa iteka ryose (1Abakorento :10 :31).”
Yakomeje agira ati : “Nkuko Imana yaremye umuntu mu ishusho yayo ikanamuha umurimo wo gutegura neza ingobyi ya Edeni, ni na ko umuntu akwiye kwinjira muri 2018 ashaka uko yagira umurimo uzamubeshaho ariko cyane cyane agaha agaciro umurimo Yesu yakoreye ku musaraba wo kuducungura. Ndongera kwibutsa ko Imana izashyira abantu mu rubanza rw’ibyo bakoze ari ibyiza cyangwa ari ibibi (Umubwiriza12 :13).”
Uko umwaka uje undi ugataha abantu bishimira ibyo bagezeho bitewe n’intego baba barihaye, ni yo mpamvu umukirisito nyawe ufite gahunda yo kujya mu ijuru na we yagakwiye kugira intego ya buri mwaka kugirango abashe gukomeza urugendo rujya mu ijuru.


text:
Shalini Yadav w’imyaka 16 yavukanye uburwayi budasanzwe bwitwa ‘Erythroderma’ butuma uruhu rwuma, buri byumweru bitandatu rugashishuka.
Kugira ngo rutumagana bimusaba kujya mu mazi buri masaha atatu ndetse akisiga amavuta. Umuryango we w’abantu umunani ntubasha kubona ubushobozi bwo kumugurira amavuta.
Daily Mail dukesha iyi nkuru ivuga ko ubu burwayi bwatumye Shalini yirukanwa mu ishuri kuko abo bigana baterwa ubwoba n’uruhu rwe rugereranywa n’urw’inzoka.
Shalini avuga ko yifuza kwiga ariko bamwirukanye kuko bagenzi be baterwaga ubwoba n’isura ye.
Ati “Umuryango wanye uri mu bibazo kubera uburwayi bwanjye. Ariko se ikosa nakoze n’irihe? Nakoze ikihe cyaha gituma mvumwa. Ndashaka kubaho, mbabarira umfashe niba ubishoboye.”
Devkunwar, nyina wa Shalini avuga ko ubu burwayi bwamufashe kuva akivuka kandi ko aterwa agahinda no kuba abaganga bose bagiye kureba nta n’umwe wabashije kumuvura.
Uyu mubyeyi akomeza avuga ko ubuzima umukobwa we abayemo ari bubi cyane, ndetse agahamya ko urupfu aricyo gisubizo.
Abavandimwe ba Shalini uko ari babiri bose nta n’umwe ufite iki kibazo cy’uburwayi bw’uruhu.


text:
ISOMO RYA MBERE
Isomo ryo mu gitabo cy’Umuhanuzi Izayi (Iz 41, 13-20)
13Jye Uhoraho, Imana yawe, ngufashe ukuboko kw’iburyo nkakubwira nti « Witinya! Ni jye ugutabara!»14Witinya Yakobo, wowe bahonyora nk’akanyorogoto, witinya Israheli, n’ubwo ubu bakugereranya n’intumbi. Ni jye ugutabara, uwo ni Uhoraho ubivuze. Umuvunyi wawe ni Nyirubutagatifu wa Israheli. 15Dore nkugize imashini nshya icukura ubutaka kandi ifite amenyo asongoye, ugiye gutengagura imisozi uyishwanyaguze, n’udusozi uduhindure umurama. 16Uzayigosora itwarwe n’umuyaga, maze serwakira iyinyanyagize. Naho wowe uzasingiza Uhoraho, uhimbarwe kubera Nyirubutagatifu wa Israheli.
17Abasuzuguwe n’abatishoboye bashakashaka amazi, ariko bikaba iby’ubusa, ururimi rwabo rukurnirana kubera inyota ; ni jye . , Uhoraho uzabasubiza, ni jye Imana ya Israheli sinzabatererana. 18Nzavubura inzuzi ku misozi itameraho akatsi, mu mikokwe hadudubize amasoko, ubutayu buhinduke ikidendezi, n’ubutaka bwumiranye buhinduke amariba. 19Nzameza amasederi mu butayu, iminyinya, ibiti bihumura n’imitini ; ahantu h’amayaga mpatere imizonobari, imisave n’imigenge bikurire hamwe, 20bityo abantu barebe kandi bamenye, bigishanye kandi bumve ko ari ikiganza cy’Uhoraho cyabikoze, ko ari Nyirubutagatifu wa Israheli wabiremye.
ZABURI (Zab 145 (144),1.9,10-11, 12-13b)
Inyik/ Uragasingizwa Nyagasani, wowe munyampuhwe n’umunyaneza.
Mana yanjye, mwami wanjye, nzakurata,
nzasingiza izina ryawe iteka ryose.
Uhoraho agirira bose ibambe,
Maze imbabazi ze zigasakara ku biremwa bye byose.
Uhoraho, ibiremwa byawe byose nibijye bigushima,
Abayoboke bawe bagusingize !
Bazarate ikuzo ry’ingoma yawe,
Batangaze ubushobozi bwawe.
Bamenyeshe bene muntu ibigwi byawe,
N’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba.
IBANGONDIRIMBO RIBANZIRIZA IVANJILI (Iz 45, 8)
Alleluya Alleluya.
Ijuru niritonyange nk’ikime, ibicu bigushe ubutabera,
isi nibumbuke maze umukiro usa gambe.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 11, 11-15)
Muri icyo gihe, Yezu abwira rubanda ati 11« Ndababwira ukuri : mu bana babyawe n’abagore ntihigeze kuboneka uruta Yohani Batisita ; nyamara umuto mu Ngoma y’ijuru, aramuruta. 12Guhera igihe cya Yohani Batisita kugeza ubu, Ingoma y’ijuru iraharanirwa, ab’ibyihare ni bo bayikukana. 13Ni uko abahanuzi base kimwe n’Amategeko bavuze kugeza kuri Yohani. 14Kandi niba mushaka kunyemera, ni we Eliya wagombaga kuza. 15Ufite amatwi yo kumva niyumve!»


text:
Ubusanzwe muri iki gihe twari tumenyereye kumva abantu bahuje ibitsina (bakunze kwitwa abatinganyi) bakundana ndetse urukundo rwabo bikarangira ruberekeje mu gushakana ariko noneho ibi byo ni agahomamunwa aho umukobwa witwa Lorita yahisemo gushakana na nyina umubyara w’imyaka 44 bombi babatinganyi, ngo ni nyuma yo gusanga mu buzima bwe bwose nta wundi muntu waba waramubaye hafi nka nyina ndetse ngo no ku ngingo yo mu buriri asanga ntawe uruta mama we umubyara.
Uyu mukobwa w’imyaka 26 wo mu gihugu cya Afrika y’Epfo yashyingiranwe na nyina mu mujyi wa Capetown mu birori byabaye mu ibanga rikomeye kuko ibi bitemewe n’amategeko yo muri iki gihugu.
Abajijwe impamvu yahisemo gushyingiranwa na nyina, Lolita yasubije agira ati “Mama yambaye hafi kuva navuka, Nakuze nta data ngira, Nkunda mama cyane, niwe byose kuri njye. Sinshaka kumujya kure niyo mpamvu nahisemo kubana nawe. Aracyari muto kandi azi no kunshimisha mu buriri”.
Nyina w’uyu mukobwa, we yavuze ko yatunguwe cyane ubwo umukobwa we yamusabaga ko babana. Yagize ati “Umukobwa wanjye yari yiteguye kuva mu rugo akigendera igihe naba nanze gushyingiranwa nawe. Nkunda umukobwa wanjye cyane, ntacyo ntakora kugira ngo mushimishe. Ku byerekeranye no kubyara, ntiturabitekerezaho cyane buriya igihe nicyo kizabitubwira”.
Gushakana kw’abahuje ibitsina bisanzwe byemewe muri Afurika y’epfo gusa ibyo gushakana kw’abana n’ababyeyi, abavandimwe cyangwa abafitanye isano ya hafi birabujijwe hafi mu bihugu byose byo ku isi.
Daniel MUKESHIMANA/Umubavu.com


text:
Gahunda ya Twibature yatumye akarere ka Gicumbi kegukana igikombe cyo kurwanya isuri ku rwego rw’igihugu
Twibature ni Gahunda akarere ka Gicumbi gakoresha muri gahunda yo kurwanya isuri aho iyo gahunda yafashije akarere kwegukana umwanya wa mbere ku rwego rw’igihugu maze bagahabwa igikombe kuko begukanye umwanya More...
Northern Province fights disaster in solidarity
Aime Bosenibamwe, Governor for Northern Province has said that they have embarked on fighting disasters so that soil erosion does not destroy residents’ crops. On May 24th 2012, while displaying Gabions More...
Ruhango: Hatangijwe gahunda yo kubungabunga igishanga cya Mukunguri.
Umukuru w’akarere ka Ruhango (wa kabiri iburyo) yafatanyije n’abaturage gukora umuganda. tariki ya 9 Gashyantare 2012 Akarere ka Ruhango katangije ku mugaragaro ibyumweru bitatu byahariwe kubungabunga More...


text:
Meya Muzuka yanenze urubyiruko rwiha umuhigo wo gukora inama
Umuyobozi bw’Akarere ka Huye, Kayiranga Muzuka Eugene aranenga urubyiruko rutegura imihigo itagaragaza impinduka kandi ari zo zikenewe mu irerambere ry’igihugu.
Yabitangarije mu nama y’inteko rusange y’urubyiruko yabaye ku wa mbere tariki ya 21 Kanama 2017.
Muri iyo nama urubyiruko rwagaragaje uburyo rwashyize mu bikorwa imihigo rwari rwiyemeje mu mwaka wa 2016-2017.
Hagaragajwe ko imwe mu mihigo yagiye yeswa ku bipimo biri hejuru ya 100%. Imyinshi muri yo yiganjemo gukora ubukangurambaga kuri gahunda zitandukanye za Leta, gukora inama n’ibindi.
Aha niho Muzuka ahera atemeranywa n’urwo rubiruko kuri bene iyo mihigo yeswa ku bipimo binini cyane kuko we avuga ko iba itateguwe neza.
Ku bwe ngo asanga iyo umuhigo uhiguwe ku bipimo byo hejuru cyane bigaragaza ko wari mutoya.
Agira ati “Hari ubwo uhigira akantu gatoya kugira ngo ukarangize kandi ubundi imihigo ni igikorwa kinini, imihigo iravuna. Cyakabaye ari ikintu kinini ugeraho ukacyitendekaho kugira ngo kirangire kigaragaze n’impinduka.
Naho guhigira inama, wagenda ukayikora ikarangira ukaba uyigezeho,ariko icyavuye muri ya nama ni cyo abantu bakwiye kurwana na cyo kikagaragara.”
Umubyeyi Marie Joyeuse umwe mu bahagarariye abandi yemera ko koko hari aho urubyiruko rwagaragaje intege nkeya mu bukangurambaga, akavuga ko biyemeje gufatanya n’abafatanyabikorwa bakongera imbaraga mu bikorwa bigaragaza impinduka.
Agira ati “Aho twasanze hakiri imbaraga nkeya cyane ni mu bana batwara inda zitateganijwe,uyu mwaka zaragaragaye cyane ugereranije n’imyaka yatambutse.
Twiyemeje rero kubishyiramo imbaraga tugafatanya n’abafatanyabikorwa bose bireba tugahangana n’iki kibazo.”
Umuhuzabikorwa w’inama y’igihugu y’urubyiruko mu Karere ka Huye, Muvandimwe Fredy ntiyemeranya n’abavuga ko urubyiruko ruhiga imihigo mito kuko ngo ubusanzwe inshingano y’ibanze y’urubyiruko ari ugukora ubukangurambaga kandi we akaba asanga babukora neza.
N’aho ngo kuba imihigo yeswa ku bipimo binini cyane biterwa n’uko urubyiruko rwo muri ako karere rumaze kumva uruhare rwarwo mu guhindura igihugu.
Ibitekerezo ( 10 )
Rubyiruko rwa Huye dukunda, nimube abagabo mureke guterana amagambo.
Turabizi ko mwitanga kandi turabashimiye. Ntabwo urubyiruko rwubakirwa ku muntu umwe yaba Fredy cyangwa abamubanjirije.
Mube intore rero mureke gusebanya.
Yaba Olivier cyangwa Nixon imvugo zanyu ziragayitse ntizikwiye urubyiruko.
Dukomeze dufatanye guteza Igihugu imbere.
Murakoze
Naho kuvuga ngo Evaluation,tumaze imyaka ibiri ndetse umwe nturanakorerwa evaluation, Ahubwo uwakorera evaluation abacyuye igihe basa nabagutumye kwandika ibyo wanditse yasanga ari musingi ki basigiye urubyiruko rwa Huye? si amarira gusa yibihombo mwasize muri cooperative Akarere kari karateye inkunga?reka nkubwire, mwikwicwa nishyari ryuko mubona duhagaze, nagaciro igihugu kiriho giha urubyiruko, iryo shyari rizabarimbura!Harya uwo busumbigabo yagize amajwi angahe ubwo yashakaga kujya munama njyanama kdi ngo yarakoreye urbyiruko cyane tutavuze kurigisa ibyari birugenewe? ntiyabonye amajwi 4?kuki se urwo rubyiruko yakoreye rutamutoye? reka nkubwire wowe nyatsi Olivier,jya mubyawe bisenya kuko kubaka ntunabishoboye ariko ubijyane kwa nkurunziza iburundi mumbonerakure,naho twe tuzi icyo dushaka. murasa naho mutanazi imihigo ya NYC iyo ariyo.Kuva Nyagatare kugeza Rusizi,kuva Huye kugeza Musanze imihigo dufite nimwe kdi ntanama ibamo!inama dukora nizigenwa n’itegeko kdi zidufasha kunoza imihigo yacu. utatsa umuriro tukagutwika! keep it up our Coordinator!uradufite tukuri inyuma kdi we thank u for your daily advices and seriousnesss on duty!turakwemera!iyo uturi imbere udutera ishema!
Ndagusetse cyane rwose. Cet Imbecile ngo ni Coordinator mwemera with seriousnesss on duty? Uwo nta kigenda cye rwose !!! Ni umuswa mubi cyane n’ubwo ngo ari Auditor!Ahubwo wowe niba yanagutumye cyangwa uri umucinyankoro we, nimushaka mwisuzume muzane imikorere inoze kuko muri hasi cyane. N’imitekerereze yanyu ntihwitse.
hhhhhh!Ariko abantu bamwe nabamwe muzabatwa namashyari namatiku kugeza ryari? Wowe wiyita Impano Olivier! uri impano cyangwa uri inyatsi? ese ko nunva uvuga nkuwabaye murubyiruko,niba uzi imiterere yinzego nimikorere ya NationalYouth Council,hari umuhigo w’Inama uzi ubaho? reka nkubwire,ndi umwe murubyiruko rwa Huye,nagirango nkubwire ko mbaye munzego igihe kinini murihuye,sinigeze mbona umuntu uri serieux,ukorera muri transparency nkumuyobozi wacu Freddy MUVANDIMWE washatse gusebya,kubwamashyari nibindi....ngo Inama njyanama?waba uzi inshingano yahawe munama Njyanama kdi ari urubyiruko?cg mwagize ubwoba ko azasaba ko mukorerwa igenzurwa ry’Ibyo mwakoze mufatanije nuwo utaka witwa Busumbigabo? waba uzi amafaranga yaragenewe cooperative y’ibirango byumuryango yarigishijwe nuwo wita busimbigabo?ahubwo reka dusabe umuhuzabikorwa wacu,our model,uduha inspiration,ufata imyanzuro ihamye, dore ko ari na AUDITEUR ubusanzwe asabe akarere gukurikirana amafaranga yurubyiruko mwagiye murigihishije!mwibwira ko tutabizi se?twarababaye ntuzongere no kugarura izina Busimbigabo kuko kuryunva ubu turwara isereri,nabo bafatanyije kdi kuyarigisa turabazi! ndumiwe,ngo umuhigo w’inama?mumyaka maze murubyiruko nubu nkirimo,sinigeze mbona Albert adukoresha Congres ngo tubonemo abafatanyabikorwa narimwe!wasangaga turi urugaga gusa,CNJ..ariko Our Leader MUVANDIMWE Freddy,akoresha congress,agatumiza ama ooperative,za ONG,staleholders bose!nuwo Mayor uvuga yashimiye NYC mumaso y’Abafatanyabikorwa .
Birumvikana ko Guhiga kuzesa ubukangurambaga nta gikorwa kizamura urubyiruko gitanga impinduka nta kamaro byagira mwiterambere ry’igihugu nabagituye.
Gusa ibi ntibireba umuyobozi gusa ahubwo nabayoborwa nabo birabareba.
Twebwe Nkurubyiruko ry’i Huye rwibumbiye muri IRAISERS RWANDA Ltd. Turimo kuzana Impinduka ziteza urubyiruko ndetse nabaturage imbere.
Raising Lives without exception............
imppinduka wifuza, tangira kuyikora wowe ubwawe guhera ubu......
3) Waba Uzi umubare w’abana twasubije mumashuri uyumwaka ? 4) Ujya umubona ajya hirya no hino gusura abana no mumihanda mubigo bya Rehabilitation centres? 5)Waba uzi amahugurwa ahora ategurana nabafatanyabikorwa mukarere agenewe urubyiruko agamije kururonkera icyo rukora? 6)Ngo Tweeter? Harya Uwo wira Albert yasimbuye urwo rubuga yararusize? Ariko uyumunsi urubuga ruriho kdi rurakora! U are simply negativistic! Kdi Ntabwo SAWULI yatsinze DAWIDI! Mureke amashyali mukorere igihugu! NDA kumenyesha bidasunirwaho ko Huye Youth ,we are proud of our Model Coordinator! Niba hari nuwahutumye ibyo umubwire ko yakubeshye! We are proud of him! He is our Model! He is Proactive , Serious and More Serious!
Nababwira iki mukomeze kandi je vous encourage. Ndi urubyiruko, ariko Muvandimwe is not my model, and I am not proud of him.
Rwose ibyo Mayor Muzuka avuga ni byo. Kwiyemeza umuhigo w’inama ngo n’ubukangurambaga na bwo kandi budafite icyo bugeza ku rubyiruko nta cyo bimaze. Uwo muhuzabikorwa wa NYC mu Karere ngo ni Muvandimwe, nta kigenda cye rwose. Ni uwo kwiyemera gusa no kwiryagagura nk’abakobwa. Rwose ntabwo ashoboye. Ararutwa n’uwamubanjirije Busumbingabo Albert, kuko we yageragezaga no kumvikana na komite yose. Rwose muyobozi w’inama y’igihugu y’urubyiruko muri Huye, twebwe urubyiruko turagusaba impinduka, byakunanira ukegura. Mu myaka ibiri ishize ngo uri umuyobozi wacu, uduhagarariye muri Njyanama, uwagukorera evaluation yasanga waratugejeje kuki? N’umuhigo wa Twetter ubananire? Nyamara babahaye byose, mugira connection ihoraho, za iPad, ariko ntacyo bibamariye. Ndasaba MYICT kuzabambura facilities babahaye kuko ni izibafasha kwiryagagura gusa. Sinari ngambiriye kugusesereza rwose Muvandimwe Freddy, ariko wisuzume mu mikorere yanyu wowe na komite uyoboye.
Ndashimira mayor wacu kayiranga MUZUKA eugene, kuko ntacyo adakora ngo urubyiruko twibone muri gahunda za leta, icyo mbona nuko tudakwiriye gucika intege,urugamba rwiterambere rwo rurakomeje.
nuko rata valenc!
ndagushyimira cyane kubwo igitekerezo cyubaka utanze.naho bariya bashaka kudusubiza inyuma tubime amatwi. duharanire guteza imbere urubyiruko rwacyu


text:
Uyu mugani Abanyarwanda badatuza guca cyane cyane iyo bacyurirana; umuntu awuca iyo abonye urwaho rwo kwiganzura uwari waramuzambije akamubuza amahwemo, cyangwa se iyo ashaka kumvisha ko umuntu ari “mutimukwe”; ni bwo bavuga ngo “Burya si Buno”. Wakomotse kuri Burya na Buno, bene Rugomwa rwa Maronko mu Gisaka (Kibungo); ahagana umwaka w’1400.
Abo bahungu bombi bari impanga, bakaba bene Rugomwa yari umugesera w’umuzirankende, akaba umutware w’umutoni mu b’ingenzi kwa Kimenyi Musaya umwami w’i Gisaka. Bukeye Kimenyi atoresha abakobwa beza mu Gisaka, babazana mu rugo rwe rw’i Remera ry’i Mukiza (hari muri komini Kigarama: mu Gisaka i Mukiza hari nk’ibwami mu Rwanda).
Bamaze kuhateranira yohereza abagore bakuru bo guhitamo abasumbije abandi ubwiza, kugira ngo bamwe azabarongore abandi abashyingireabahungu akunda. N’i Rwanda niko byagendaga, ni ko ibwami barambagizaga. Nuko abagore bajya kurobanura abakwobwa; babakenyeza impu z’imikane, babareba imbere n’inyuma , babambika ubusa barabahindura bareba intantu n’ibibero. Umukobwa wa mbere aba Barakagwira ba Numugabo.
Igihe bakibisiganira, Kimenyi aba arahageze na wa muhungu Rugomwa; dore ko yamukundaga cyane. Ba bagore n’abakobwa babonye abatunguye barikanga. Arabasatira arabaramutsa n’abakobwa bose. Ubwo abagore bari bakikije Barakagwira. Kimenyi arababaza ati “ko nduzi mukikije uyu mukobwa mwese ni ibiki?” Abagore batinya kumubwira ko ari we uruta abandi ubwiza, kugira ngo bagenzi be batagira ipfunwe n’ishyari. Kimenyi na we arabimenya aroroshya; ati “Nimuze mbabaze”. Abajyana mu yindi ngombe; dore ko ibyo byagirirwaga mu gikari.
Bahageze babona kumutekerereza ko Barakagwira aruta bagenzi be bandi ubwiza. Ubwo wa muhungu Rugomwa akaba ari aho. Kimenyi arashimikira ati “Arabaruta bose koko?” bati “arabaruta turakakuroga”. Kimenyi akebuka Rugomwa ati “muguhaye wanshima?” Rugomwa ati “nagushima mba nkuroga”. Kimenyi ati “Ndamuguhaye uzamurongore”. Rugomwa rero arongora Barakagwira, atahirira i Mukiza kwa Kimenyi. Barakagwira amaze kurongorwa ntiyazuyaza, aherako asama. Igihe cyo kubyara kigeze, yibaruka abahungu babiri b’impanga: umwe bamwita Burya indi bamwita Buno.
Bamaze gukambakamba, Kimenyi atekesha Rugomwa ubutware; aramusezerera ajya kuburereramo abana be. Bamaze kuba ingaragu, Kimenyi abajyana iwe bareranwa n’abe. Bamaze kugimbuka arabashyingira, abaha inka n’imisozi. Biba aho bishyize kera Rugomwa arapfa. Abahungu be basigara mu bye babitungana n’ibyabo. Bitinze abantu bo mu Gisaka babagirira ishyari barabanga; babateranya na Kimenyi. Na we atangira kubareba nabi. Burya na Buno babibonye bagira ubwoba baracika; bamucikira i Bujinja. Bamaze kugerayo bakeza umwami waho.
Arabakira arabahaka. Hagati aho abanyagisaka bayoberwa aho bacikiye. Birarambanya hashira imyaka ariko bigeze aho barahamenya. Babwira Kimenyi bati “Burya na Buno bari i Bujinja”. Kimenyi yohereza abantu bajya kubagarura kuko yabakundaga cyane. Bagezeyo barabaririza barababona; bararamukanya barashyikirana. Bari bamaze kuba amajigija. Intumwa zibabwira ubutumwa bwa Kimenyi bw’uko bagaruka iwabo. Bamaze kubyumva, Burya arabyemera, Buno araricurika ararahira; yanga kugaruka. Burya agarukana n’intumwa, Kimenyi amusubiza ibyabo byose, na we Buno yigumira iyo.
Nuko atindaharirayo, kugeza igihe agwiriyeyo yiseguye ubutindi. Rubanda rero rumaze kubona uko izo mpanga zanyuranije ibitekerezo byari mahwi amambere, babikurizaho imvugo yahindutse umugani baca bagira ngo “Burya si Buno!” Bawuca bashaka kuvuga ko umuntu ari mutimukwe: nk’uko abo bahungu babusanije ibitekerezo kandi bari akara kamwe.Ku ruhande baba bashima Burya, ku rundi bagaya Buno. Ariko mu mvugo bisobanura ko ibihe biha ibindi ni nk’aho umuntu yagize ati “Birya wangiriraga burya ntishoboye ubu noneho byarahindutse”
Naho rero iyo umuntu abajije undi ati “Mbese Burya ni Buno?”. Ubwo aba ashaka kumubaza ngo “Mbese biracyari kwakundi?” Burya si Buno = umuntu ni mutimukwe (mutima ukwe) cyangwa se ibihe biha ibindi. Nta gahora gahanze. Burya na Buno = Biracyari kwakundi: nta cyahindutse.


text:
Abahanga mu bumenyi bw’ikirere bamaze kuvumbura ikibuye kizerera mu kirere kifitemo amazi. Ubwo buvumbuzi bukaba butuma abahanga batekereza ko haba hari indi mibumbe yifitemo amazi bityo ubuzima bukaba bushoboka no ku yindi mibumbe igaragiye izuba. Ubwo buvumbuzi bukaba bwarakozwe n’amatsinda abiri y’abahanga mu bumenyi bw’ikirere maze icyo kibuye bavumbuye bakita Cybele 65. Muri icyo kibuye babonye amazi n’ibikomoka kuri carbone, akaba aribyo ibinyabuzima byose bikesha kubaho.
Mu mezi atandatu ashize, abandi bahanga bari babonye ikindi kibuye nacyo gifite ibimenyetso nk’icyo; abahanga bise icyo kibuye Themis 24.
Ibyo bibuye byose bikaba byaravumbuwe mu rugori ruzengurutse imibumbe ya Jupiter na Mars. Bikaba bivugwa ko ubwo buvubuzi buje gutsimbataza ibyavugwaga ko ubuzima ku isi bwaba bwaraturutse ku bibuye bwaje bikagonga isi, maze isi mu kunyunyuza amazi byari byifitemo n’ibikomoko kuri Carbone, ubuzima bugatangira butyo ku isi.
Bifashishije indorerwamo rutura z’ikigo Nasa, abahanga bemeza ko babonye ibintu bisa n’amazi yafatanye kubera ubukonje ariko ntibemeza ko byaba aribyo neza.
Igikomeje kwibazwa kugeza ubu ni inkomoko y’ayo mazi ibyo bibuye byaba bifite. Ese yaba yaratangiranye n’iremwe ry’izuba n’imibumbe irigaragiye ye cyangwa yaba akomoko ahandi? Dutegereze icyo ubuvumbuzi bushya buzatubwira.
Byakuwe kuri yahoo.fr


text:
Itsinda ry’abicanyi rigendera ku matwara akaze ya ki Islam ryategetse iteraniro ry’abakristo ryose, gutanga imitungo ya bo yose cyangwa bakajyanwa mu nkiko bose. Nyuma y’itotezwa rikomeye bakomeje gukorerwa, ubu noneho bari kugerekwaho icyaha gikomeye cy’ubuhakanyi.
Muri iki gihugu, imiryango y’abakristo 300 yahatiwe kuva mu bya yo iterwa ubwoba n’ iri tsinda rya Ki Islam, ribabwirako, nibadatanga ibyabo byose, bagomba guhamywa iki cyaha cy’ubuhakanyi. Iki kikaba ari kimwe mu byaha bikomeye cyane bihanishwa igihano cy’urupfu muri iki gihugu.
Aba bakristo kubwo gukomeza guhamya ukwizera kwabo, banze kwihakana umwami wabo, bemera gushinjwa ibinyoma byinshi birimo n’iki cyaha cy’ubuhakanyi gikomeye cyane muri iki gihugu. Abenshi muri aba ubu barafunze abandi bakomeje kugabwaho ibitero bikomeye bigamije kubatoteza, no kubagamburuza mu gihe baba bategereje icyo urukiko rwo muri iki gihugu rukora.
Uyu mutwe wa Ki Islam wagiye uhatira abakristo bo muri iki gihugu kureka gukoresha ibicurangisho bya muzika, bakanababuza cyane kwemerera abakobwa kuririmbana n’abahungu mu nsengero. Ibihe byinshi bagiye bahagarika abari guhimbaza Imana bakanabuza aba pasitori kugira ibihe byo gusenga. Igikomeye cyane ni itotezwa bagiye bakorera abagore b’abakristo, ku bw’imyemerere yabo.
Intumwa Paul Yaravuze ati "Muhore iteka mwiteguye guhamya impamvu z’ibyiringiro byanyu." Mbese witeguye guhamya impamvu z’ ibyiringiro byawe niyo haba mu bihe bikomeye?
Dufatiye urugero kuri iki gihugu cya Pakistani aho abakristo bari kuzizwa kwizera kwabo natwe dushobora kwirebaho. Abakristo benshi bakunda Imana iyo bari mu bihe byiza gusa ariko iyo bigeze mu bihe bikomeye, bananirwa gushikama ku Mana abenshi bakayivaho.
Niba wumva utabasha gushikama mu gihe ibibazo bije, cyangwa se ukaba utabasha guhamya Uwo wemeye mu gihe ibyo wizeye birwanywa; Njye nawe dukeneye ubutabazi buturutse ku Mana. Dusabe Imana iduhe ubwenge, itumenyeshe ibitagenda neza byo mu mibereho yacu byatuma tutashikama mu gihe cy’ amakuba.


text:
Ubyange cyangwa ubyemere, uri mu ntambara yo mu buryo bw’Umwuka. Umwanzi wawe, Satani, aje kukurwanya anyuze mu nzira nyinshi zinyuranye kandi yiteguye no kukurwanya n’imbaraga ze zose. Niyo mpamvu nawe ukeneye kumenya uburyo wahagarara wemye kugira ngo umurwanye wivuye inyuma.
Mu abafilipi 1:28 haravuga ngo “mudakangwa n’ababisha bo mu buryo bwose. Ubwo butwari bwo kudatinya kwanyu kuri bo ni ikimenyetso cyo kurimbuka kwabo, naho kuri mwe ni ikimenyetso cy’agakiza kanyu kava ku Mana.”
Iki cyanditswe cyiravuga ko Imana n’umwanzi Satani bahora baduhanze amaso. Niduhagarara twemye tukaguma mu mahoro ya Kristo Satani ntazabasha kuduca urwaho rwo kuba yaduhungabanyiriza amahoro kandi ibyo abizi neza ko nta cyuho namba yabona mu gihe duhagaze neza mu gakiza. Ntacyo yadutwara. Ibyo bizabera Imana ikimenyetso ko tuyizera by’ukuri.
“…mugire amahoro muri jye. Mu isi mugira umubabaro, ariko nimuhumure nanesheje isi.” Yohana 16:33.
Mube maso kandi mubeho mufite intego mwizera Imana. Birashoboka ko hari byinshi bisa n’ibiteye ubwoba byabashyikira ariko nimutuze, mugume mu buntu bwe maze mwicecekere mukomeze mushimire Uwiteka kuko yiteguye kukurwanirira.


text:
Imiyoborere myiza ni umusemburo w’ubukungu n’iterambere ry’igihugu
Umukozi w’umushinga witwa “Rwanda governance for Production†wo mu kigo Rwanda Governace Board, Sandra Shenge, avuga ko abayobozi bose guhera ku nzego z’ibanze bafite uruhare mu guteza imbere akarere hitawe ku buryo gateye, ibihera, umutungo kamere wako, ubutaka bwako n’ibyo abaturage bashoramo imbaraga kurusha ibindi.
Ubwo yaganiraga n’abayobozi b’akarere ka Nyabihu, uyu munsi, Sandra yavuze ko abayobozi bagomba kureba imiterere y’akarere bakoreramo ndetse n’umutungo kamere maze bagakora igenamigambi ry’akarere babishingiyeho ndetse n’ibyo babona bashyiramo imbaraga byatuma buri gace mu two bayobora gashobora gutera imbere.
Sandra yemeza ko ibi bizagerwaho mu Rwanda igihe imihigo izajya ikorwa hashingiwe ku miterere y’uturere n’ibikazanira iterambere. Bizagerwaho cyane cyahe hitawe kuri gahunda zo guhuza ubutaka no gutera imyaka iberanye n’akarere. Indi ngamba ni guteza imbere ibice by’ibyaro hashorwamo imari hanyuma abaturage bagahabwa akazi; ibyo ariko bigakurikiza ibipimo akarere runaka gafite biboneka ko byagateza imbere.
Ubuyobozi bw’Akarere ka Nyabihu bwishimiye iyo gahunda nziza bwagejejweho kandi buvuga ko bugiye gushyira inama bagiriwe mu bikorwa. Mukaminani Angela, umuyobozi wungirije ushinzwe ubukungu, yavuze ko akarere kazabyitaho muri gahunda kazakora mu mwaka utaha mu rwego rwo kwiteza imbere.
Ubushakashatsi bw’igerageza bwakozwe mu karere ka Nyamagabe bwagaragaje ko hari agace gakunze kubonekamo inzara nyinshi ariko kubera ibikorwa byo guhuza ubutaka mu buhinzi inzara yagiye ishira kugeza ubwo Nyamagabe iza mu myanya myiza ku bijyanye n’iterambere ry’abaturage no kwesa imihigo.
Mu karere ka Nyagatare ho hashobora gukorwa ibikorwa bijyanye n’ubworozi buhakorerwa bikaba aribyo bishorwamo imari, bigashyirwamo ingufu, bitewe n’uko ari yo mishinga ikunze kuhaboneka.
Umushinga “Rwanda Governance for Production†yatangiye nyuma y’umwiherero wa Kivu mu mwaka wa 2010. Muri uwo mwiherero hatanzwe ibitekerezo ko ubuyobozi bwiza bushobora kuba umusemburo wo kongera umusaruro no kugera ku iterambere.


text:
UKO WABONA IBYISHIMO
Ibyiringiro
“Ibyo ntekereza kubagirira . . . ni amahoro si ibyago, kugira ngo muzagire imibereho myiza mu gihe kizaza, n’ibyiringiro.”—Yeremiya 29:11.
“IBYIRINGIRO . . . NI IBY’INGENZI CYANE KUKO BITUMA TUGIRANA UBUCUTI N’IMANA. Nanone bifasha umuntu guhangana no kwiheba, kwigunga n’ubwoba.”—Hope in the Age of Anxiety
Bibiliya igaragaza ko dukeneye kugira ibyiringiro ariko nanone ituburira ko tutagomba kwiringira ibinyoma. Zaburi ya 146:3 igira iti: “Ntimukiringire abakomeye, cyangwa undi mwana w’umuntu wese wakuwe mu mukungugu, kuko adashobora gutanga agakiza.” Aho kwiringira ko abantu bazagira icyo batumarira, byaba byiza twiringiye Umuremyi wacu, kuko afite imbaraga zo gusohoza amasezerano ye yose. Ni iki yadusezeranyije? Reka dusuzume bimwe mu byo yadusezeranyije.
IBIBI BIZAVAHO, ABAKIRANUTSI BAGIRE AMAHORO ARAMBYE: Muri Zaburi ya 37:10, 11, hagira hati: “Hasigaye igihe gito gusa umuntu mubi ntabe akiriho . . . Ariko abicisha bugufi bo bazaragwa isi, kandi bazishimira amahoro menshi.” Nanone, umurongo wa 29 ugira uti: ‘Abakiranutsi bazatura iteka ryose’ ku isi.
INTAMBARA ZIZAVAHO: “Yehova . . . akuraho intambara kugeza ku mpera z’isi; umuheto arawuvunagura, n’icumu araricagagura, amagare y’intambara ayatwikisha umuriro.”—Zaburi 46:8, 9.
INDWARA, IMIBABARO N’URUPFU NTIBIZONGERA KUBAHO: “Ihema ry’Imana riri kumwe n’abantu. . . . Izahanagura amarira yose ku maso yabo, kandi urupfu ntiruzabaho ukundi, kandi kuboroga cyangwa gutaka cyangwa kubabara ntibizabaho ukundi.”—Ibyahishuwe 21:3, 4.
ABANTU BOSE BAZABONA IBYOKURYA BIHAGIJE: “Hazabaho ibinyampeke byinshi ku isi; bizaba byinshi cyane mu mpinga z’imisozi.”—Zaburi 72:16.
ISI YOSE IZABA IYOBORWA N’UBWAMI BWA KRISTO BUKIRANUKA: “[Yesu Kristo] ahabwa ubutware n’icyubahiro n’ubwami, kugira ngo abantu b’amoko yose n’amahanga yose n’indimi zose bajye bamukorera. Ubutware bwe ni ubutware buzahoraho, butazigera bukurwaho, kandi ubwami bwe ntibuzigera burimburwa.”—Daniyeli 7:14.
None se twakwemezwa n’iki ko ayo masezerano azasohora? Igihe Yesu yari ku isi yagaragaje ko akwiriye kuba Umwami. Yakijije abarwayi, agaburira abashonje kandi azura abapfuye. Inyigisho ze ni zo zari iz’ingenzi cyane, kuko zari zikubiyemo amahame azafasha abantu kubana iteka mu mahoro kandi bunze ubumwe. Nanone Yesu yahanuye ibintu bizabaho, hakubiyemo n’ibimenyetso by’iminsi y’imperuka.
IBIBAZO BYOSE BIRI HAFI KUVAHO
Yesu yahanuye ko iminsi y’imperuka itari kurangwa n’amahoro n’umutekano, ahubwo ko yari kurangwa n’imidugararo. Bimwe mu bimenyetso yavuze byari kuranga “iminsi y’imperuka” ni intambara, inzara, ibyorezo by’indwara n’imitingito ikomeye (Matayo 24:3, 7; Luka 21:10, 11; Ibyahishuwe 6:3-8). Nanone Yesu yaravuze ati: “Kubera ko kwica amategeko bizagwira, urukundo rw’abantu benshi ruzakonja.”—Matayo 24:12.
Hari undi mwanditsi wa Bibiliya wavuze ibintu byinshi byari kugaragaza ko urukundo rwakonje. Muri 2 Timoteyo 3:1-5 havuga ko mu “minsi y’imperuka” abantu bari kuba bikunda, bakunda amafaranga n’ibinezeza. Nanone bari kuba birarira kandi bagira urugomo. Imiryango yari kuba idakundana n’abana batumvira ababyeyi babo. Abanyamadini b’indyarya bari kuba bogeye hose.
Ibyo bimenyetso bigaragaza ko imperuka iri hafi. Nanone bigaragaza ko Ubwami bw’Imana buri hafi. Igihe Yesu yavugaga ibimenyetso biranga iminsi y’imperuka, yavuze ikintu gitanga ihumure. Yagize ati: “Ubu butumwa bwiza bw’ubwami buzabwirizwa mu isi yose ituwe, kugira ngo bubere amahanga yose ubuhamya; hanyuma imperuka ibone kuza.”—Matayo 24:14.
Ubwo butumwa bwiza butanga umuburo ku bakora ibibi, kandi bugatuma abakiranutsi biringira ko bari hafi kubona imigisha Imana yabasezeranyije. Niba wifuza kumenya byinshi kuri iyo migisha, reba ku ipaji ya nyuma y’iyi gazeti.


text:
Abaturage batuye mu Kagari ka Mukuyu ,Umurenge wa Ndera ,Akarere ka Gasabo Mujyi wa Kigali bavuga ko baherutse gutanga amakuru mu itangazamakuru ku bibazo babona muri aka gace bibabangamiye none ngo kuri ubu bakaba bari gukorerwa itotezwa n’Umuyobozi w’Akagari n’uw’Umurenge.
Aba baturage bavuga ko hari n’abafite impungenge kuko ngo bakorewe raporo ngo bakurikiranwe.Umwe muri aba baturage avuga ko TV one yaje muri aka gace gutara inkuru ku kibazo cy’umuyobozi w’Akagari ka Mukuyu wari warafungiranye ibiryo bigenewe abaturage akanga kubibaha.
Akomeza avuga ko nyuma y’uko aba baturage bagaragaje iki kibazo ndetse n’inkuru igatangazwa ngo Akagari kakoze urutonde rw’abantu ndetse kanasaba Ubuyobozi bw’Umurenge kubakurikirana.
Ati’’Ingaruka birimo kutugiraho rero ,urumva iyo umuyobozi yatanze raporo mu nzego zo hejuru zimurkuriye avuga ati nk’ubuyobozi twagiraga ngo mudufashe gukurikirana aba bantu ,urumva ikintu kijemo urutonde no gusaba gukurikirana abantu urumva ko wagira impungenge nawe ari wowe’’
Undi muturage avuga ko afite ikibazo cy’abamutera amabuye mu rugo iwe atazi icyo azira ngo bakaba bavuga ko ariwe wagiye guhamagaza intangazamakuru ndetse ko ari nawe warizanye .
Ngo uyu muturage yitabaje ubuyobozi bw’Akagari ntibwagira icyo buvuga nyuma yitabaje Umurenge ,Gitifu amubwira ko TV one atariyo itanga akazi cyangwa ngo yirukane.
Akomeza avuga ko yakomeje gusaba Umuyobozi w’Umurenge kuza akamurenganura undi akamusubiza amubaza niba ashaka ko aza akarara iwe kandi atari inshingano ze ati’’Mfite impungenge za lisiti yakozwe y’abantu ngo batanze amakuru,abo batanze amakuru simbazi sinzi n’igihe byakorewe ariko icyo nifuza njyewe ni ukurenganurwa kuko bantera amabuye ntazi icyo nzira’’
Uyu muturage ashimangira ko iyi lisiti yakozwe n’umuyobozi w’Akagari ka Mukuyu akayishyikiriza uw’Umurenge wa Ndera.
Aba baturage bifuza ko bahabwa uburenganzira bwabo busesuye mu gihe bavugiye mu itangazamakuru ntihagire umuntu ubibasira.
Umwe ati’’Nyakubahwa Perezida wacu yaravuze ati ,nubwo mugiye kumpa manda ikurikiyeho ndashaka ko muzamfasha ,ubu natwe rero ntabwo dushobora gupfukirana ibintu bibi tubona ,icyo gihe ntabwo twaba tumufasha’’
Aba baturage basaba ko bibaye ngombwa babahindurira uyu muyobozi kuko ngo kuva na mbere hose bayoborwaga neza bityo ngo kuba bari tabaje itangazamakuru ni uko ubuyobozi bwari bwanze gukemura ikibazo ahubwo bugashyiraho amananiza nk’uko bitangazwa na Radio/TVone dukesha iyi nkuru.
Umunyamabanga Nshingwabikorwa w’Umurenge wa Ndera, Iyamuremye François ushyirwa mu majwi ahakana ibivugwa n’abaturage ahubwo agashimangira ko abavuga ibyo ari ababa bashaka gukora ibyo bishakiye binyuranye n’amategeko.
Ati’’Ibyo ntabwo twabimenya , iyo biza kuba bihari tuba twarabimenye kuko umuntu uvuga ko atoterwa yagombye kuvuga uburyo atotezwamo ‘’
Uyu muyobozi akomeza avuga ko abantu bakagombye kubanza kwisuzuma ubwabo bakamenya ikibazo bafite ndsetse bakikosora ati’’Niba hari ibyo bumva bifuza ko babitwara mu nzira zabo ntabwo bishoboka ahubwo bategereze bahabwe umurongo wo kugenderaho ,ntabwo umuntu akora icyo ashaka nubwo ati uburenganzira bw’umuntu’’
Bimwe mu byo aba baturage bashingiraho bavuga ko batishimiye Umuyobozi w’aka Kagari ngo ni ruswa igaragara mu myubakire n’ikimenyane mu itangwa rya Serivisi n’ibindi.
Gabriel Habineza/Umubavu.com


text:
Abunzi bo mu mirenge ya Gikonko na Mamba babitangaje ubwo bahabwaga amahugurwa na Komisiyo y’ubutabera n’Amahoro ya Diyoseze ya Butare, kuri uyu wa kabiri tariki 5 Nzeri 2017.
Abunzi bagaragaje ko bakibangamirwa n’uko ababuranyi batumizwa n’uburyo bashyikirizwa imyanzuro y’imanza.
Ubusanzwe umuturage ugiranye amakimbirane na mugenzi we ageza ikibazo ku buyobozi bw’umudugudu cyaramuka kidakemuriwe ku rwego rw’umudugudu,akoherezwa ku Kagari.
Iyo ku Kagari batabashije kugikemura bashobora kumugira inama yo kuregera inteko y’abunzi y’Akagari.
Iyo nteko niyo yandika urwandiko rutumira uwarezwe, igashyikirizwa umuyobozi w’akagari ari nawe ugomba gushyikiriza ubutumire uwahamagajwe n’abunzi akahava amusinyiye nawe akayisubiza mu bunzi.
Mpatambizi David ukuriye inteko y’abunzi mu Kagari ka Gikonko mu Murenge wa Gikonko, yavuze ko hari aho abayobozi b’utugari batubahiriza amabwiriza, ahubwo inyandiko zitumiza ababuranyi zabageraho nabo bagatuma abayobozi b’imidugudu ngo bazijyane, birengagije ko umuyobozi w’umudugudu atagira kashi.
Yagize ati: “Ugasanga gitifu w’akagari ntatanze ubutumire ahubwo abuhaye mudugudu ngo abujyane, wenda akabujyana bakabwanga cyangwa se ntanabujyane.
Igihe cyo kwitaba cyagera umuburanyi ntaboneke,wazamubaza impamvu atitabye urukiko, akakubwira ko atigeze abimenyeshwa,ugasanga biratubangamira cyane.”
Abo bunzi kandi banavuga ko hari ubwo umuturage ajyana ikibazo ku Kagari,akahava atahanye ubutumire butumiza uwo arega,yanabujyana ntibabwemere bityo iburanisha rikadindira.
Icyakora abayobozi b’utugari bavuga ko n’ubwo uko kutuzuzanya kwagiye kugaragara hamwe na hamwe ubu ngo bisa n’aho byakemutse. Bakavuga kandi ko aho bikigaragara bagiye kwisubiraho, nk’uko bitangazwa n’umuyobozi w’Akagari ka Mbogo mu Murenge wa Gikonko.
Ati “Ubundi byaterwaga no kuba natwe tutazi inzira bicamo ariko ubu byarakemutse. Mbahaye nk’urugero ejobundi umwana yibwe igare, abunzi bamuhaye umwanzuro tuwushyira uwo baburanaga kandi turabasinyisha kugira ngo tworohereze ushaka kujurira, ndetse no kurangiza urubanza.”
Ayo mahugurwa yari agamije kunganira abunzi bagasobanukirwa amategeko kurushaho, akanafasha abaturage muri rusange kuruhuka ingendo za buri munsi basiragira mu nkiko.
Ubuyobozi bwa Diyosezi ya Butare bwijeje kongera ubuvugizi kuri icyo kibazo kigaragara mu mirenge hafi ya yose y’ako karere.
Mu cyiciro cya mbere cyo gutanga amahugurwa, hahuguwe abunzi 504 bagize inteko zose zo mu tugari no mu mirenge. Bahuguwe ku itegeko rishya ry’umuryango, iry’ubutaka n’irirwanya kandi rikumira ihohoterwa.
Biteganijwe ko mu cyiciro cya kabiri hazakorwa isuzuma ry’uruhare rw’abunzi mu kwegereza abaturage ubutabera.


text:
ISOMO RYA MBERE
Igitabo cy’Ivugururamategeko (Ivug 4, 32-34. 39-40)
Musa yabwiye Abayisraheli ati 32«Ngaho baza ibihe byakubanjirije uhereye ku munsi Imana yaremeyeho abantu ku isi, ubaririze kandi uhereye ku mpera y’isi ukagera ku yindi: Hari ikintu gikomeye nk’iki kigeze kubaho? Hari uwigeze yumva ibintu nk’ibi? 33Hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho? 34Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze? Ikabigirisha kandi imirwano, n’imbaraga n’umurego by’ukuboko kwayo, n’imidugararo ikanganye nk’uko Uhoraho Imana yanyu yabibagenjereje mu Misiri, mubyibonera n’amaso yanyu? 39Uyu munsi rero ubimenye kandi ujye ubizirikana mu mutima wawe: Uhoraho ni we Mana mu ijuru no ku isi, nta yindi ibaho. 40Urajye ukurikiza amategeko n’amabwiriza ye nkugejejeho uyu munsi kugira ngo uzabone ubugira ihirwe, wowe n’abana bazagukomokaho, maze uzarambe ingoma ibihumbi mu gihugu Uhoraho Imana yawe aguhaye.»
ZABURI (Zab 33 (32),4-5,6.9,18.20,21-22)
Inyik/ Hahirwa umuryango Uhoraho yitoreye ngo ube imbata ye!
Ijambo ry’Uhoraho ni intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Ijuru ryaremwe n’ijambo ry’Uhoraho,
umwuka we uhanga ingabo zaryo zose.
Koko ibyo avuze byose biraba,
yategeka byose bikabaho.
Uhoraho aragira abamwubaha,
akita ku biringira impuhwe ze,
twebwe rero twizigiye Uhoraho:
ni we buvunyi bwacu n’ingabo idukingira.
Ibyishimo biri mu mutima wacu ni we bikomokaho,
amizero yacu akaba mu izina rye ritagatifu.
Uhoraho, ineza yawe iraduhoreho,
nk’uko amizero yacu agushingiyeho.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 14-17)
Bavandimwe, 14abayoborwa na Roho w’Imana, abo ni bo bana b’Imana. 15Kandi rero ntimwahawe roho y’ubucakara ibasubiza nanone mu bwoba, ahubwo mwahawe roho ibagira abana bishingiwe kibyeyi, igatuma dutera hejuru tuti «Abba! Data!» 16Roho uwo nyine afatanyana roho yacu guhamya ko turi abana b’Imana. 17Kandi ubwo turi abana, turi n’abagenerwamurage; abagenerwamurage b’Imana, bityo n’ abasangiramurage ba Kristu niba ariko tubabarana na We ngo tuzahabwe ikuzo hamwe na We.
IBANGONDIRlMBO RIBANZIRIZA IVANJILI (Hish 1,8)
Alleluya Alleluya.
Hubahwe Imana Data na Mwana na Roho Mutagatifu:
Imana iriho, yahozeho kandi igiye kuza.
Alleluya.
IVANJILI
+ Matayo (Mt28,16-20)
Nyuma y’Izuka rya Yezu, 16abigishwa cumi n’umwe bajya mu Galileya ku musozi Yezu yari yarabarangiye. 17Bamubonye barapfukarra, bamwe ariko bashidikanya. 18Yezu arabegera arababwira ati «Nahawe ububasha bwose mu ijuru no ku isi. 19Nuko rero nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, 20mubatoze gukurikiza ibyo nabategetse byose. Dore kandi ndi kumwe namwe iminsi yose, kugeza igihe isi izashirira.»


text:
Ruswa izacika
“Jya wiringira Yehova kandi ugume mu nzira ye. . . . Ababi bazarimbuka ureba.”—ZABURI 37:34.
ESE nawe umeze nk’abantu benshi batekereza ko umuntu adashobora kwirinda ruswa, cyangwa ko idashobora gucika? Niba ari uko bimeze, izo mpungenge zawe zifite ishingiro. Kuva kera, abantu bagerageje gushyiraho uburyo butandukanye bwo gutegeka. Ariko kandi, ntibashoboye guca ruswa burundu. Ese hari icyizere cy’uko hari igihe abantu bose bazabaho badahemukirana?
Bibiliya ivuga ko icyo gihe kizabaho rwose. Itubwira ko vuba aha Imana izaca ruswa ku isi. Izabigenza ite? Izakoresha Ubwami bwayo, ni ukuvuga ubutegetsi bwo mu ijuru buzahindura iyi si yacu. Ubwo Bwami ni bwo Yesu yasabye abigishwa be gusaba mu isengesho. Muri iryo sengesho bakunze kwita Isengesho ry’Umwami cyangwa irya Data wa Twese, Yesu yaravuze ati “ubwami bwawe buze, ibyo ushaka bibeho mu isi.”—Matayo 6:10, Bibiliya Yera.
Bibiliya ivuga iby’Umwami w’ubwo Bwami ari we Yesu Kristo, igira iti “azakiza umukene utabaza, n’imbabare cyangwa undi muntu wese utagira kirengera. Azagirira impuhwe uworoheje n’umukene, kandi azakiza ubugingo bw’abakene. Azacungura ubugingo bwabo abukize urugomo no gukandamizwa” (Zaburi 72:12-14). Zirikana ko Yesu azagirira impuhwe abantu bose ruswa igiraho ingaruka, kandi ko azagira icyo akora kugira ngo badakomeza gukandamizwa. Ese ibyo ntibihumuriza?
Ubwami bw’Imana buzaba buyobowe n’uwo Mutegetsi ufite imbaraga kandi urangwa n’impuhwe, buzaca ruswa mu isi. Buzayica bute? Buzavanaho ibintu bitatu bituma habaho ruswa.
Icyaha
Twese turwana na kamere ibogamira ku cyaha ituma dukora ibikorwa bigaragaza ubwikunde (Abaroma 7:21-23). Ariko kandi, abantu beza bifuza gukora ibikwiriye baracyariho. Kubera ko abo bantu bizera agaciro k’igitambo cy’amaraso ya Yesu yamenetse, bashobora kubabarirwa ibyaha (1 Yohana 1:7, 9). * Icyo gikorwa gikomeye kandi kigaragaza urukundo Imana yakoze, kizagirira abantu akamaro, nk’uko bivugwa muri Yohana 3:16. Aho hagira hati “Imana yakunze isi cyane ku buryo yatanze Umwana wayo w’ikinege, kugira ngo umwizera wese atarimbuka, ahubwo abone ubuzima bw’iteka.”
Imana izakorera abantu b’indahemuka ikintu gitangaje. Mu isi nshya yegereje, Yehova azavanaho ibisigisigi byose by’icyaha, maze buhoro buhoro ageze abantu b’indahemuka ku butungane kandi babarweho gukiranuka (Yesaya 26:9; 2 Petero 3:13). Icyaha ntikizongera gutuma abantu bamungwa na ruswa. Igihe Ubwami bw’Imana buzaba butegeka, abantu b’indahemuka ntibazongera kubatwa na ruswa.
Isi mbi
Birababaje kuba abantu benshi muri iki gihe barenganya abandi babigambiriye. Banyunyuza imitsi abakene, kandi bagatuma n’abandi babikora. Bibiliya iha abo bantu umuburo ugira uti “umuntu mubi nareke inzira ye, n’ugira nabi areke imitekerereze ye.” Bibiliya ivuga ko abo bantu babi nibihana, Imana ‘izabababarira rwose.’—Yesaya 55:7.
Icyakora abantu binangira ntibahinduke, nta rundi Yehova azabakanira uretse kubarimbura. Ubwami bw’Imana buzasohoza isezerano ryo muri Bibiliya rigira riti “jya wiringira Yehova kandi ugume mu nzira ye, . . . ababi bazarimbuka ureba” (Zaburi 37:34). * Abantu batihana nibamara kurimbuka, abagaragu b’Imana b’indahemuka ntibazongera kugerwaho n’ingaruka za ruswa.
Satani Umwanzi
Mu banyabyaha binangiye, ukomeye ni Satani Umwanzi. Igishimishije ni uko vuba aha Yehova azamwambura ububasha bwo gushuka abantu. Amaherezo Imana izarimbura Satani burundu. Uwo mugome ruharwa ntazongera gushuka abantu ukundi ngo bakore ibibi.
Birumvikana ko igitekerezo cy’uko Imana izavanaho ibintu byose bituma habaho ruswa, gishobora gusa n’aho ari inzozi. Ushobora kwibaza uti “ese Imana ifite ububasha bwo kuvanaho ibyo bintu? Niba ibufite se, kuki itabikuyeho kare kose?” Ibyo bibazo birashishikaje rwose, kandi Bibiliya itanga ibisubizo bikunyuze. * Turagutera inkunga yo gusuzuma icyo Bibiliya yigisha ku birebana n’ibigiye kubaho vuba aha, igihe ruswa izaba yaracitse burundu.
^ par. 8 Niba wifuza ibindi bisobanuro ku birebana n’agaciro k’igitambo cy’urupfu rwa Yesu, reba igice cya 5 mu gitabo Ni iki mu by’ukuri Bibiliya yigisha?, cyanditswe n’Abahamya ba Yehova.
^ par. 12 Bibiliya ivuga ko izina ry’Imana ari Yehova.
^ par. 15 Niba wifuza ibindi bisobanuro, reba igice cya 3, 8 n’icya 11, mu gitabo Ni iki mu by’ukuri Bibiliya yigisha?


text:
IGICE CYA 39
Abatitabira ubutumwa bwiza bazabona ishyano
YESU AGAYA IMIGI IMWE N’IMWE
ATANGA IHUMURE KANDI AKARUHURA ABANTU
Yesu yubahaga cyane Yohana Umubatiza; ariko se abantu benshi babonaga bate Yohana? Yesu yaravuze ati ‘ab’iki gihe bameze nk’abana bato bicaye mu isoko basakuza bahamagara bagenzi babo, bati “twabavugirije umwironge ntimwabyina; twaboroze ntimwikubita mu gituza ngo mugaragaze agahinda.” ’—Matayo 11:16, 17.
Yesu yashakaga kuvuga iki? Yabisobanuye agira ati ‘Yohana yaje atarya kandi atanywa, abantu baravuga bati “afite umudayimoni.” Umwana w’umuntu we aje arya kandi anywa, na bwo abantu baravuga bati “dore uwo munyandanini n’umunywi wa divayi, incuti y’abakoresha b’ikoro n’abanyabyaha” ’ (Matayo 11:18, 19). Ku ruhande rumwe, Yohana yabagaho mu buzima bworoheje ari Umunaziri, ndetse akirinda kunywa divayi, nyamara abo mu gihe cye bavuze ko afite umudayimoni (Kubara 6:2, 3; Luka 1:15). Ku rundi ruhande, Yesu we yabagaho nk’abandi bantu. Yararyaga kandi akanywa mu buryo bushyize mu gaciro, ariko bamushinje ko arenza urugero. Bisa naho gushimisha abantu bidashoboka.
Yesu yagereranyije abantu bo mu gihe cye n’ “abana bato bicaye mu isoko” bakanga kubyina igihe abandi barimo babavugiriza umwironge, cyangwa bakanga kurira mu gihe bagenzi babo baboroga. Yaravuze ati “nyamara ubwenge bugaragazwa n’imirimo yabwo ko bukiranuka” (Matayo 11:16, 19). Koko rero, “imirimo” Yohana na Yesu bakoraga, ihamya ko ibyo baregwaga ari ibinyoma.
Yesu amaze kugaragaza ko abantu bo mu gihe cye batitabiraga ubutumwa bwiza, yakomeje agaya imigi itatu yakoreyemo ibitangaza byinshi, ari yo Korazini, Betsayida na Kaperinawumu. Yesu yavuze ko iyo aza kuba yarakoreye ibyo bitangaza mu migi y’i Foyinike ya Tiro na Sidoni, abo muri iyo migi baba barihannye. Nanone yavuze umugi wa Kaperinawumu aho yamaze igihe runaka akorera umurimo we. Abantu baho na bo ntibitabiriye ubutumwa bwiza. Yesu yabwiye abo muri uwo mugi ati “ku Munsi w’Urubanza, igihugu cy’i Sodomu kizahabwa igihano cyakwihanganirwa kurusha icyanyu.”—Matayo 11:24.
Hanyuma Yesu yashingije Se, wahishe ukuri ko mu buryo bw’umwuka kw’agaciro kenshi “abanyabwenge n’abahanga,” akaguhishurira aboroheje, bameze nk’abana bato (Matayo 11:25). Abantu bameze nk’abo yabatumiye mu buryo bushishikaje agira ati “nimuze munsange, mwese abagoka n’abaremerewe, nanjye nzabaruhura. Mwikorere umugogo wanjye kandi munyigireho, kuko nitonda kandi noroheje mu mutima, namwe muzabona ihumure. Umugogo wanjye nturuhije kandi umutwaro wanjye nturemereye.”—Matayo 11:28-30.
Yesu yaruhuye abantu ate? Abayobozi b’amadini bikorezaga abantu imitwaro y’imigenzo yabashyiraga mu bubata, urugero nk’amategeko yakagatizaga yagengaga Isabato. Ariko Yesu yabaruhuye abigisha ukuri ku byerekeye Imana, ababatura kuri iyo migenzo yanduye. Nanone yagaragaje uko abantu bumvaga batsikamiwe n’abayobozi bo mu rwego rwa politiki n’abumvaga baremerewe n’ibyaha babona ihumure. Koko rero, Yesu yabagaragarije ukuntu bashoboraga kubabarirwa ibyaha byabo n’ukuntu bashoboraga kubana amahoro n’Imana.
Abantu bose bemera uwo mugogo wa Yesu utaruhije bashobora kwiyegurira Imana bagakorera Data wo mu ijuru ugira impuhwe n’imbabazi. Ibyo ntibituma bikorera umutwaro uremereye kubera ko amategeko y’Imana atari umutwaro.—1 Yohana 5:3.


text:
UBUTUNZI BWO MU IJAMBO RY’IMANA | ESITERI 1-5
Esiteri yavuganiye ubwoko bw’Imana
Esiteri yagaragaje ukwizera gukomeye n’ubutwari igihe yajyaga kuvuganira ubwoko bw’Imana
Kujya imbere y’umwami atagutumyeho byahanishwaga igihano cy’urupfu. Hari hashize iminsi 30 umwami adatumaho Esiteri.
Umwami Ahasuwerusi, nanone ushobora kuba yaritwaga Xerxes wa I, yari umunyamahane. Igihe kimwe, yategetse ko bacamo umuntu kabiri kugira ngo bibere abandi isomo. Nanone, yavanye Umwamikazi Vashiti ku ngoma bitewe n’uko yanze kumwumvira.
Byabaye ngombwa ko Esiteri avuga ko yari Umuyahudikazi kandi asobanurira umwami neza ko umujyanama we yizeraga yamubeshye.